Elämyksiä Tarjoukset | Page 20 of 21 | Reissureppu\nTallinnaan alk. 10 € + bussi alk. 4 €, 1 yön lomat alk. 29 €\n07/03/2016 Elämyksiä, Huippuhalvat matkat, Hyvinvointia ja hemmottelua, Kaupunkiloma, Rentoutumista, Tallinna\nNaistenpäivän tarjouksena Viron matkat huippuedullisesti Matkavekalta. SUPERBUSSIT risteilyille, kuljetukset alk. 4 euroa meno-paluu! alk. 10 € Yö merellä ja Tallinnan kaupunkiloma alk. 29 € Yö merellä ja loma Pärnussa alk. 89 € Saarenmaa lentäen alk. 599 € >> Katso Matkavekalta\nNaistenpäivän tarjoukset, lähtöjä ympäri Suomen jopa -250 €\n07/03/2016 Äkkilähdöt, Elämyksiä, Huippuhalvat matkat, Rantalomat, Rentoutumista\nRuusut kuihtuvat ja suklaakonvehdit ovat pian kadonneet, mutta ihanan loman muistot jäävät elämään pitkäksi aikaa. Katso Lomamatkojen ja Matkavekan naistenpäivän lomatarjoukset! Alennukset jopa -250 €/hlö! Alla Reissurepun poiminnat tarjousvalikoimasta. Lomamatkojen rantalomatarjoukset Helsingistä ale jopa -200 € 16.4. Sisilia alk. 499 …\nMadrid ja Toledo omatoiminen kiertomatka 4 yötä alk. 339 €\n06/03/2016 Äkkilähdöt, Elämyksiä, Espanja, Kaupunkiloma, Kiertomatkat\nLisää seuraavaan kaupunkilomaasi ripaus kulttuurihistoriaa matkaamalla Espanjan kahteen pääkaupunkiin yhdellä reissulla. Kiertele Madridin taidegallerioissa, puistoissa ja kuvauksellisilla aukioilla ennen junamatkaa UNESCOn varjelemaan Toledon kaupunkiin. Bongaa Picasson, Goyan ja El Grecon mestariteoksia. Sippaile sangriaa, tutustu tapaksiin ja popsi paikallista bocadilloa. Keski-Espanjan …\n4* Lissabon ja Porto 7 yötä junamatkoineen alk. 689 €\n06/03/2016 Elämyksiä, Kaupunkiloma, Kiertomatkat\nLennä lumoavaan Portugaliin ja vietä 7 yötä neljän tähden hotellissa Lissabonissa ja Portossa! Tarjous sisältää majoitukset, lennot Helsingistä, matkatavarat, junamatkat ja aamiaiset. Lähde valloittavalle lomalle Portugaliin ja ota kohteeksi sen kaksi upeinta kaupunkia! Lumoava Lissabon on täynnä historiallista arkkitehtuuria, värikkäitä …\nPäiväristeilyt Tallinnaan alk. 9 €\n05/03/2016 Äkkilähdöt, Elämyksiä, Huippuhalvat matkat, Kaupunkiloma, Tallinna\nEckerö Linen päivä Tallinnassa -risteily alk. 9 € Shoppaile, nauti kotimaisesta viihteestä ja hyvästä ruoasta m/s Finlandialla. Päiväristeilyllä perillä Tallinnassa aikaa maissa yli seitsemän tuntia. Eckerö Lineltä saat vielä lisäksi S-bonusta matkoistasi. 9 euron hinta voimassa myös viikonloppuisin. >> Katso …\nOmatoiminen kiertomatka autolla Sisiliassa alk. 619 €\n04/03/2016 Elämyksiä, Italia, Kiertomatkat, Omatoimimatka\nTuntuuko siltä, että hieman erilaisempi loma tekisi terää? Suuntaa Sisilian saarelle kiertomatkalle! Tarjous sisältää 7 yön majoitukset neljän tähden hotelleissa, lennot, vuokra-auton, aamiaiset sekä matkatavarat. “Mikäli on nähnyt Italian näkemättä Sisiliaa, on kuin ei olisi nähnyt Italiaa ollenkaan, sillä Sisilia …\n4* Nizza 2, 3 tai 5 yötä sis. iltapäiväkahvit alk. 299 €/359 €/499 €\n03/03/2016 Elämyksiä, Kaupunkiloma\nTarjoukseen sisältyy 2, 3 tai 5 yön majoitus 4* hotellissa, lennot Helsingistä, aamiaiset ja iltapäiväkahvit sekä matkatavarat. Tervetuloa Ranskan Rivieran loistokkaaseen Nizzaan! Kaupunki on oikea helmi, ei pelkästään sen loistavan ilmaston ja upean rannikkonsa, mutta myös sen laajan kulttuuritarjonnan, kauniin …\nRanskan Riviera: Menton 2, 5 tai 7 yötä alk. 339 €/439 €/519 €\n03/03/2016 Elämyksiä, Huippuhalvat matkat, Kaupunkiloma\nLähde 2, 5 tai 7 yöksi Ranskan Rivieralle, jossa yövyt viehättävässä Mentonin rannikkokaupungissa. Tarjous sisältää lennot Helsingistä, käsimatkatavaran, aamiaiset ja tervetuliaislahjan. Pienen ja viehättävän Mentonin tunnus on sitruuna, ja symbolin taustalla onkin kiinnostava legenda. Tarina kertoo Aatamin ja Eevan ottaneen …\nGardajärvi puolihoidolla alk. 419 €\n02/03/2016 Elämyksiä, Huippuhalvat matkat, Italia, Rantalomat, Rentoutumista\nItalian Alppien ja Po-joen laakson välistä löytyy yksi Etelä-Euroopan kauneimmista järvistä – Gardajärvi. Suosittuna turistikohteena tunnettu Gardajärven alue tarjoaa vierailijalle monipuolisia lomailuvaihtoehtoja. Voit yhdistää hotellin uima-altaalla rentoutumisen aktiivisempaan retkeilyyn läheisessä vuoristossa, keskiaikaisissa pikkukylissä ja herttaisessa järvimaisemassa. Gardajärvellä nauttii niin rauhallista …\nPääsiäisen kaupunkilomat 2-4 yötä alk. 142 €/288 €/543 €\n01/03/2016 Äkkilähdöt, Elämyksiä, Huippuhalvat matkat, Kaupunkiloma\nLähde kaupunkilomalle pääsiäisenä ja ota aurinkoinen varaslähtö kesään. Suurkaupungit ovat kauneimillaan keväisin. Miten olisi lämmin Lissabon, historiallinen Rooma, tai sykkivä Lontoo? Esimerkkihintoja päivitetään jatkuvasti ja ne perustuvat sen hetkiseen saatavuuteen. Pääsiäisen parhaat lento+hotelli hinnat 2 yötä Gdansk 26-28.3.16 alk. 142 …


HYVÄN ILMAN KAMPAAMO -KONSEPTIN HAJUSTEETON LIIKEIDEA JA SOPIMUSLIIKKEIDEN AMMATTILAISTEN TYÖHYVINVOINTI - PDF\nDownload "HYVÄN ILMAN KAMPAAMO -KONSEPTIN HAJUSTEETON LIIKEIDEA JA SOPIMUSLIIKKEIDEN AMMATTILAISTEN TYÖHYVINVOINTI"\n1 HYVÄN ILMAN KAMPAAMO -KONSEPTIN HAJUSTEETON LIIKEIDEA JA SOPIMUSLIIKKEIDEN AMMATTILAISTEN TYÖHYVINVOINTI Kauppinen, Kaisa 2009 Tikkurila\n2 Laurea Ammattikorkeakoulu Tikkurila HYVÄN ILMAN KAMPAAMO -KONSEPTIN HAJUSTEETON LIIKEIDEA JA SOPIMUSLIIKKEIDEN AMMATTILAISTEN TYÖHYVINVOINTI Kaisa Kauppinen Kauneudenhoitoalan koulutusohjelma Opinnäytetyö Joulukuu 2009\n3 Laurea Ammattikorkeakoulu Tikkurila Kauneudenhoitoalan koulutusohjelma Tiivistelmä Kaisa Kauppinen Hyvän Ilman Kampaamo - konseptin hajusteeton liikeidea ja sopimusliikkeiden ammattilaisten työhyvinvointi Vuosi 2009 Sivumäärä 52 Parturi-kampaajat altistuvat monenlaisille kosmeettisten valmisteiden kemikaaleille työpäivän aikana. Osa niistä on ainakin pitkällä aikavälillä terveydelle haitallisia ja kaikista raaka-aineryhmistä eniten allergiaa aiheuttavat hajusteet. Ylöjärvellä toimiva kosmetiikkayritys Sim Finland Oy on etsinyt ratkaisua uudenlaisesta toimintatavasta. Yritys pyrkii ennaltaehkäisemään hajusteallergioita ja muita kosmetiikan aiheuttamia oireita. Sen valmistamista tuotteista suuri osa on hajusteettomia tai sisältää hyvin vähän hajusteita. Tuotteiden kemikaalikuormitusta pyritään muutenkin minimoimaan. Parantaakseen ammattilaisten hyvinvointia työssä yritys on kehittänyt Hyvän Ilman Kampaamo -konseptin. Tutkimuksen tavoitteena oli kerätä tietoa vastaajien mahdollisista allergioista, ammattitaudeista ja muista työperäisistä vaivoista, sekä niiden mahdollisesta yhteydestä konseptin liikkeissä työskentelyyn. Lisäksi haluttiin tiedustella jäsenliikkeissä työskentelevien parturi-kampaajien mielipiteitä Simin tuotteista ja kartoittaa niihin liittyviä kehitysideoita sekä tulevaisuudentoiveita. Aineistoa kerättiin kyselyllä, johon vastasi 25 Hyvän Ilman Kampaamossa työskentelevää parturi-kampaajaa. Tutkimus osoitti, että kaikki vastaajat olivat siirtyneet käyttämään Simin tuotteita niiden hajusteettomuuden vuoksi. Muita syitä olivat muun muassa kotimaisuus ja hyvä palvelu. Yli puolet vastaajista oli kiinnostunut Hyvän Ilman Kampaamo konseptista terveyden vuoksi. Kiinnostuksen olivat herättäneet myös oma allergisoituminen tai herkistyminen, ekologisuus ja erilainen liikeidea. Vastaajilta saatiin myös joitakin tuotekehitykseen liittyviä ideoita, joita yritys tulee hyödyntämään tulevaisuudessa. Lähes puolella vastaajista oli jokin lääkärin toteama työperäinen vaiva ja kahdella kolmasosalla vaiva, jonka itse epäili johtuvan ammatista. Vain kaksi vastaajaa kertoi oireilevansa myös työskennellessään Hyvän Ilman Kampaamossa ja neljänneksellä vastaajista oireita ei enää ole. Suurin osa on ollut erittäin tyytyväinen valittuaan Simin tuotteet ja Hyvän Ilman Kampaamo -konseptin. Avainsanat: Sim Finland Oy, Hyvän Ilman Kampaamo -konsepti, hajusteeton, hajusteraakaaineet, parturi-kampaaja, kosmetiikalle herkistyminen, kosmetiikan lainsäädäntö Ohjaaja: FM Ritva Kurimo Yhteyshenkilö: Heidi Varjoranta, Sim Finland Oy\n4 Laurea University of Applied Sciences Tikkurila Degree programme in beauty and cosmetics Abstract Kaisa Kauppinen The fragrance-free concept of Hyvän Ilman Kampaamo - barber shops and well-being at work of professionals Year 2009 Pages 52 At work hairdressers are exposed to many kinds of chemicals of cosmetic products. Some of these chemicals have, at least in the long run, harmful effects on health and the most allergizing group of raw materials is fragrances. A cosmetics company Sim Finland Oy in Ylöjärvi has been trying to solve this problem with a new kind of practice. The company aims at preventing fragrance allergies and other symptoms caused by cosmetics. Therefore, most of the products manufactured by the company are odourless or only contain a very small amount of fragrances. In addition, the company seeks to minimize the chemical load of products. To improve well-being at work of professionals the company has developed a fragrance-free concept of barber shops (Hyvän Ilman Kampaamo ). The goal of the research was to collect information on possible allergies, professional illnesses and other work related discomforts of the respondents as well as examining their connection with working in the fragrance-free barber shops. In addition, it was intended to inquire hairdressers working at member shops about their opinions on the Sim products and to map out development ideas and future hopes related to them. 25 hairdressers working at the fragrance-free barber shops took part in the research by answering a questionnaire. The results show that all the respondents had started using Sim's products because of their odourlessness. Other reasons were domesticness and good service, among other things. The respondents also came up with some ideas related to product development that the company will exploit in the future. Almost half of the respondents had some sort of work related disease or discomfort diagnosed by doctor, and two thirds had discomforts they themselves suspect to be work related. Only two respondents reported to show symptoms also when working at fragrance-free barber shops. After choosing Sim's products and the fragrance-free concept, most respondents have been very satisfied. Keywords: Sim Finland Oy, Hyvän Ilman Kampaamo - concept, fragrance-free, fragrances, hairdresser, sensitization to cosmetics, legislation of cosmetics Tutor: Ritva Kurimo, M.Sc. (Chemistry) Contact person: Heidi Varjoranta, Sim Finland Oy\n5 SISÄLLYS 1 JOHDANTO SIM FINLAND OY JA HYVÄN ILMAN KAMPAAMO -KONSEPTIN TOIMINTA-AJATUS HAJUSTEET KOSMETIIKAN TUOTEKEHITYKSESSÄ Hajusteiden valmistus ja valinta kosmetiikkatuotteeseen Hajusteen valintaprosessi Simin tuotteissa Hajusteen luoma mielikuva tuotteesta KOSMETIIKAN TURVALLISUUS JA LAINSÄÄDÄNTÖ EU:n merkitys sääntöihin Kosmetiikan turvallisuus ja valvonta Lainsäädännön toimivuutta tukevat organisaatiot HIUSALAN YLEISIMMÄT TYÖPERÄISET SAIRAUDET Parturi-kampaajien hengitysteiden ärsytykset ja astma Parturi-kampaajien ihoärsytykset ja allergiat KOSMETIIKALLE HERKISTYMINEN Parturi-kampaajat Kuluttajat Allergisoivat hajusteraaka-aineet Työperäisiin sairauksiin altistavat muut aineet OPINNÄYTETYÖSSÄ KÄYTETYT MENETELMÄT AINEISTON KERUU SÄHKÖISEN KYSELYLOMAKKEEN AVULLA KYSELYN ANALYYSI JA TULOKSET POHDINTA LIITTEET LIITE 1. Rajoituksin sallitut 26 hajusteraaka-ainekemikaalia LIITE 2. Tiedekomitean kielletyiksi ehdottamat 36 hajusteraaka-ainetta LIITE 3. Tiedekomitean rajoitettaviksi ehdottamat 78 kemikaalia LIITE 4. Yleisimmät kosmetiikka-allergiat Kosmetiikan Allergiaportaali LIITE 5. Kysely Hyvän Ilman Kampaamo konseptiin kuuluville liikkeille... 50\n6 1 JOHDANTO Kosmetiikan valmisteet kuuluvat nykypäivänä länsimaisten ihmisten jokapäiväisiin hyödykkeisiin. Keskimäärin jokainen meistä käyttää 6-14 eri kosmetiikkatuotetta päivittäin (Harasek 2008: 9.) Erilaiset tuotteiden käytöstä johtuvat oireet ovat lisääntyneet teollistumisen aikakaudella (Helsingin Allergia- ja Astmayhdistys 2009 c). Eniten kosmeettisten valmisteiden haittavaikutuksista kärsivät ammattilaiset, kuten parturikampaajat, jotka voivat käsitellä työpäivän aikana satoja eri kemikaaleja. Opinnäytetyön toimeksiantaja oli Sim Finland Oy. Tutkimusongelman taustalla on yrityksen tavoite laajentaa konseptia lisäämällä Hyvän Ilman Kampaamo -liikkeitä ja kehittää tuotesarjoja vastaamaan entistä paremmin käyttäjien toiveita. Tutkimustehtävänä oli kartoittaa parturi-kampaajien työterveyttä ja sen mahdollista yhteyttä konseptin mukaisissa liikkeissä työskentelyyn. Teoreettisessa viitekehyksessä esitellään Sim Finland Oy:n Hyvän Ilman Kampaamo - konseptin toiminta-ajatus, ja tuodaan esille ne seikat, joilla yritys pyrkii parantamaan parturi-kampaajien työhyvinvointia. Viitekehyksessä tarkastellaan hajusteiden käytön turvallisuutta ja hajusteen valintaprosessiin vaikuttavia tekijöitä. Lisäksi koottiin tietoa kosmetiikalle herkistymisestä, parturi-kampaajien ammattitaudeista ja allergioista sekä työperäisiin sairauksiin altistavista raaka-aineista.\n7 7 2 SIM FINLAND OY JA HYVÄN ILMAN KAMPAAMO -KONSEPTIN TOIMINTA-AJATUS Sim Finland Oy on perustettu vuonna 1994 ja se toimii Ylöjärvellä valmistaen hajusteettomia ja hypotuoksuisia hiuskosmetiikka- sekä hygieniatuotteita. (Sim Sensitive.) Hypotuoksuisuus tarkoittaa, ettei tuotteissa ole käytetty hajusteita, jotka ovat EU:n kosmetiikan lainsäädännössä määritelty eniten allergiaa aiheuttaviksi. (LIITE 1.) Sim Finland Oy valitsee tuotteissa käytettävät hajusteet siten, etteivät ne sisällä lainkaan 26 allergisoivan hajusteen listan ainesosia. Kosmetiikan lainsäädännössä ei ole määritelty termiä hypotuoksu, vaan se on tuoksuvalmistajien kehittämä. Tästä syystä ei voida olla varmoja, että termin tarkoitus olisi kaikissa asiayhteyksissä täysin sama. Sim Sensitive sarjan tuotteissa raaka-aineiden määrä on pyritty saamaan mahdollisimman pieneksi, jotta vältyttäisiin ylimääräiseltä kemikaalikuormitukselta. Tuotteet sisältävät ainesosaa ja niissä vältetään käytön kannalta tarpeettomia ainesosia. (Hyvän Ilman Kampaamo 2009.) Sim Finland Oy:n tuotteet valmistetaan Suomessa, ja niitä viedään myös ulkomaille. Kotimaassa tuotteita jälleenmyyvät kampaamot sekä apteekit. Hajusteettomuuden lisäksi osa tuotteista on myös säilöntäaineettomia. Sim Sensitive brändejä ovat esimerkiksi System 4, DS Dermasyd, FORME 4U, Nature 4 Future sekä CX Corrector. (Sim Sensitive.) Aiheina allergisoituminen ja herkistyminen kemikaaleille herättävät keskustelua ja ovat mediassa paljon esillä. Monet haluavatkin vähentää tarpeettomien kemikaalien käyttöä. Tähän on syynä oma ja läheisten terveys sekä ekologiset syyt. Hyvän Ilman Kampaamo - konsepti on kehitetty Sim Finland Oy:n liikeidean pohjalta, joka pyrkii säästämään sekä luontoa että ihmistä. Konseptin sopimusliikkeet sitoutuvat käyttämään teknisissä töissä vain Simin hajusteettomia tuotteita. (Hyvän Ilman Kampaamo.) Konseptin liikeidea on erilaistuminen ja työturvallisuutta edistävä. Hyvän Ilman Kampaamossa kaikki tekniset käsittelyt tehdään hajusteettomasti ja myös kuluttajalla on mahdollisuus ostaa kotikäyttöön hajusteettomia tai hypotuoksuisia tuotteita. Konsepti on osa Sim Finland Oy:n tuoteturvallista ideologiaa, johon kuuluu myös parturi-kampaajien työturvallisuuden parantaminen sekä allergioiden ennaltaehkäisy. (Hyvän Ilman Kampaamo.) Konseptin ideana on palvella asiakkaita siten, että vältetään tarpeettomia kemikaaleja. Hajusteet ovat kosmetiikan raaka-aineryhmistä allergisoivin. Sim kouluttaa jäsenliikkeet konseptin mukaisesti, jotta ammattilaisilla on hyvä tietopohja palvella asiakkaitaan niin ammattitaitoisesti kuin mahdollista. Tämä toteutetaan ainesosaluetteloon liittyvillä koulutuksilla ja tuotekoulutuksilla yleensä. Sim myös ohjeistaa ammattilaisia\n8 8 työskentelemään terveyttä vaalivasti, jolloin nämä asiat vaikuttavat myös kuluttajien tietoisuuteen ja hyvinvointiin. (Hyvän Ilman Kampaamo.) Myös kuluttajat etsivät hajusteettomia, tuoksuttomia ja muilla vastaavilla tavoilla nimettyjä tuotteita monista eri syistä. He haluavat ehkä vain välttää hajusteita yleensä tai toivovat, ettei ihovoiteen tai deodorantin tuoksu peitä lempihajuveden tuoksua. Jos kuluttaja valitsee hajusteettoman tuotteen, voisi olettaa, että se ei tuoksuisi juuri miltään. Hajusteeton tuote ei kuitenkaan takaa sitä, ettei tuote tuoksuisi millekään, koska useimmilla raaka-aineilla on ominaistuoksunsa. (Fragrance safety 2009.) Tuotekehityksessä Sim Finland Oy ottaa ensisijaisesti huomioon hajusteettomuuden tai hajusteiden vähäisen ja turvallisen käytön. Yritys välttää myös formaldehydiä vapauttavia säilöntäaineita ja turhaa kemikaalikuormitusta, jonka voi nähdä lyhyemmistä ainesosaluetteloista. Ammattilaistuotteissa kaikkia herkistäviä tai allergisoivia ainesosia ei voida välttää, koska ensisijaisen tärkeää on tuotteiden toimivuus. Suomessa toimiminen mahdollistaa huomioimaan asiakaspalautteet suuria, globaaleja yrityksiä nopeammin ja joustavammin. Lisäksi yritys tekee yhteistyötä Teknokemian yhdistyksen ja Helsingin allergiaja astmayhdistyksen kanssa, jotka välittävät jatkuvasti uusinta tietoa ammattilaisten työelämän hyvinvointiin liittyvissä asioissa. Myös sopimusliikkeiden kampaajat antavat palautetta, joka pyritään huomioimaan niin nopeasti kuin mahdollista. (Sim Finland Oy.)\n9 9 3 HAJUSTEET KOSMETIIKAN TUOTEKEHITYKSESSÄ Nykypäivän kuluttaja ei osta tuoksutuotteita pelkästään hajuvesien muodossa, vaan myös suuren määrän kosmetiikka- ja hygieniatuotteita, jotka valitaan usein juuri tuoksun perusteella. (Teknokemian Yhdistys Ry 2006.) Kuluttajat ostavat yleensä mieluummin hyväntuoksuisen tuotteen, siksi hajusteita lisätään nykyään lähes kaikkiin kosmeettisiin sekä henkilökohtaiseen hygieniaan tarkoitettuihin tuotteisiin. Näiden lisäksi myös monet muut kotitaloustuotteet, kuten imuripussit ja pyykinpesujauheet voidaan hajustaa tavoitteena peittää ei-toivottuja hajuja. (Alanko 2004: 16.) Kun kosmetiikkaa valmistava yritys valitsee tuotteeseen sopivaa tuoksua, ei ole yhtä ainoaa vaihtoehtoa, sillä tuoksun miellyttävyys on subjektiivista. (Schueller & Romanowski 2009: 181.) Hajusteiden valinta tuotteeseen vaihtelee yleensä eri puolilla maapalloa, koska ihmisten tarpeet ja mieltymykset ovat erilaisia. (Brewster 2009: 277.) Ihmisellä on kyky erottaa toisistaan yli erilaista tuoksumolekyyliä, vaikkei niitä kaikkia pystyisikään nimeämään. Valmistajat ovat kehittäneet huipputeknologiaa varmistaakseen, ettei tuoksu hajoa tuotteessa tai katoa, kun se yhdistetään toisiin ainesosiin. Keinona voi olla esimerkiksi tuoksuaineen sulkeminen tärkkelys- tai sokerikapseliin, joka hajoaa ja vapauttaa tuoksun joutuessaan kosketuksiin pesuveden tai ihon lämmön kanssa. Jopa hikoilu voi vapauttaa tuoksun. (Teknokemian Yhdistys Ry 2006.) Hajuvesissä hajusteiden pitoisuus on % ja ne ovat yleensä hajusteiden alkoholiliuoksia. Laimeammissa kölninvesissä hajusteita on 4-5 %. Saippuoissa hajusteita käytetään tavallisesti n. 1-2 %:n ja kosmeettisissa valmisteissa n. 0,5 %:n pitoisuuksina. (Alanko 2004: 16.) Shampoot sisältävät hajustetta n. 0,5-1 % lopputuotteesta, hoitoaineet ja muotovaahdot n. 0,2 %, muotoilugeelit n. 0,1-0,3 % ja hiuslakat n. 0,1 % (Brewster 2009: 280, 281). 3.1 Hajusteiden valmistus ja valinta kosmetiikkatuotteeseen Hajusteet luodaan ns. tuoksutaloissa, joissa hajusteita kehittävät parfymöörit ( Mr. Nose ), kemistit, sekä markkinoinnin ja monien muiden eri alojen asiantuntijat. Tuoksutalo voi luoda tuoksun sen hetkisten trendien perusteella tai noudattaen asiakasyrityksen omaa vakiintunutta suuntalinjaa, mikä tarkoittaa tuoksun sovittamista yrityksen imagoon. (Schueller & Romanowski 2009: 177.) Hajusteiden valmistuksessa on noudatettava voimassa olevaa lainsäädäntöä sekä RIFM:n (Research Institute for Fragrance Materials) ja IFRA:n (International Fragrance Association) antamia suosituksia. Ajoittain lainsäädäntöön ja suosituksiin tulee päivityksiä, joista tuoksutalon tulisi informoida asiakkaitaan, eli kosmetiikkaa valmistavia yrityksiä. Niiden on\n10 10 hyväksyttävä mahdolliset päivitysten aiheuttamat muutokset hajusteissa. Harjaantuneet hajusteasiantuntijat saattavat havaita pienet tuoksumuutokset tuotteessa, mutta tavallinen kuluttaja ei. (Williams & Schmitt 1996: 277, 278.) Yleisesti ottaen kaikki kosmetiikkayritykset toimivat niin, että ne laativat tuoksun valintaan hajustevalmistajan kanssa toimintaohjeet, joiden mukaan parfymöörit sekoittavat tuoksuja erilaisiin laimennusaineisiin. Tämä vaihe on jo itsessään tiedettä, koska hajusteraaka-aineet ovat hyvin herkkiä reagoimaan muiden ainesosien kanssa. (Schueller & Romanowski 2009: 181.) Tuoksun kehityksessä tärkeimmät huomioon otettavat seikat ovat ihon ja ympäristön turvallisuus, tuoksun tuoma lisäarvo tuotteessa, stabiilius, toimintakyky ja muut fyysiset ominaisuudet, hinta sekä tietysti hyväksyttävä tuoksu. Parfymöörin on myös arvioitava, pysyykö tuoksu esimerkiksi usein avattavassa shampoopullossa tai mitä tuoksulle tapahtuu, kun hiukset huuhdellaan lopuksi lämpimällä vedellä. (Pybus & Sell 1999: 138, 142.) Hajusteen valmistamiseen käytetty aika on tapauskohtaista, mutta sen kehittämiseen kuluu vähintään 1-2 kuukautta ja lisäksi stabiliteettitesteihin 4-12 viikkoa riippuen faasista, johon hajuste tullaan lisäämään. Sopivan hajustesekoituksen löydyttyä se lähetetään eteenpäin tuoksuasiantuntijalle arvioitavaksi. Tämän jälkeen se sekoitetaan tuotteen muuhun raakaainepohjaan ja arvioidaan uudelleen. (Schueller & Romanowski 2009: 181.) Tuotteen formuloinnissa on huomioitava muiden raaka-aineiden vaikutus hajusteeseen. Monet ei-toivotut vuorovaikutukset, kuten sekoittuvuus, viskositeetti ja ulkomuodon muutokset ovat mahdollisia hajusteen ja reseptin muiden ainesosien välillä. Esimerkiksi shampoissa pintaaktiiviset aineet voivat absorboida hajustetta itseensä ja läpinäkyvässä pakkauksessa punaiset ja siniset väriaineet saattavat reagoida hapen katalysoimana hajusteen kanssa. (Brewster 2009: 280, 281.) Lopulliseen hajustevalintaan käytetään usein kuluttajapaneelitestiä, jotta saadaan selville onko tuoksulla haluttu vaikutus kuluttajiin. Tavallisesti paneelitestiryhmään kuuluu arvioijaa, jotka vertaavat tuotetta johonkin identifioituun standardiin riippuen tutkimuksen tavoitteesta. Vaikka tavoitteena olisi valmistaa hajuste edullisemmin, sitä verrataan alkuperäiseen kalliimpaan hajusteeseen. Mikäli halutaan käyttää samaa hajustetta toisessa tuotteessa, tulee alkuperäisen tuotteen toimia vaatimustasona. (Schueller & Romanowski 2009: 181.) Tuoksutalot voivat käyttää valinnassa myös erityisesti aistinvaraiseen arviointiin keskittyneitä keskuksia, joissa on asianmukaiset laitteet tuotteiden arvioimista varten. Riippuen testien tuloksista hajuste voidaan lähettää vielä takaisin parfymöörille, joka tekee tarvittavat muutokset. Nämä toiminnot uusitaan niin monta kertaa, että saadaan tavoitteiden mukainen hajuste. Sen jälkeen tuoksutalo voi teettää vielä suuremman paneelitestin riippuen\n11 11 testikriteereistä, jotka on määritetty yhdessä asiakkaan kanssa laadituissa toimintaohjeissa. Kun hajuste on saavuttanut kriteerit, hajustetta lisätään asiakkaan tuotteisiin, ja näytekappaleet lähetetään asiakasyritykselle arvioitavaksi. (Schueller & Romanowski 2009: 181.) Jos halutaan kehittää tietylle alueelle (maantieteellisesti) sopiva hajuste hiustenhoitotuotteeseen, on otettava huomioon kuluttajien tuoksumieltymykset, vallitsevat hiuslaadut sekä mahdollinen tarve erikoistuotteille. Myös kulttuurisidonnaiset asiat vaikuttavat tuotteiden hajustamiseen. Esimerkiksi Filippiineillä voimakkaasti tuoksuvat hiukset yhdistetään kauneuteen. Tämän vuoksi filippiiniläiset toivovat hiustenhoitotuotteita, joita käyttämällä tuoksu säilyy hiuksissa jopa vuorokauden. Käytössä tuotteen tuoksuun vaikuttaa hajusteen lisäksi moni asia. On tutkittu, että ihmisen hiuspohjan ominaistuoksu, ruokavalio, elinympäristö, lämpötila ja jopa käyttövesi vaikuttavat kaikki osaltaan lopulliseen tuoksuun. (Brewster 2009: 279.) 3.2 Hajusteen valintaprosessi Simin tuotteissa Sim Finland Oy valitsee tuotteissa käytettävät hajusteet sen perusteella, etteivät ne kuulu 26 eniten allergisoivan hajusteen listaan. Yrityksen tuotekehitystiimillä on olemassa tuoksutoimittajilta saadut tuoksunäytteet, jotka testataan ja valitaan kulloiseenkin tuotteeseen sopiva hajuste. Tarpeen mukaan voidaan tilata myös uusia näytteitä. Tuotekehityksessä on tärkeää noudattaa markkinoinnin ohjeistusta, minkä mukaan hajuste valitaan. Ohjeistukseen vaikuttavat tuotteen kohderyhmä ja monet esteettiset seikat, kuten pakkauksen muotoilu, etiketti ja siinä olevat kuvat sekä tekstit. Kokonaisuuteen sopiva tuoksu voi olla esimerkiksi kukkaistuoksu, marjainen, hedelmäinen, raikas tai ns. unisex, eli sekä naisille että miehille sopiva. (Sim Finland Oy.) Tuoksunäytteistä valitaan esikarsinnan perusteella yleensä alle kymmenen hajustetta, joita sekoitetaan tuotepohjaan. Hajusteet voivat reagoida tässä vaiheessa hyvin eri tavoin muiden raaka-aineiden kanssa, joten osa hajusteista karsiutuu tuotteeseen sopimattomina ja vaihtoehdoiksi jää yleensä jäljelle muutama hajuste. Tämän jälkeen jäljelle jääneiden hajusteiden pitoisuudet säädetään tuotteeseen sopiviksi ja yrityksen sisällä suoritetaan gallup. Gallupissa karsiutuu vielä joitakin hajusteita, ja loput vaihtoehdot välitetään edelleen Sim Finland Oy:n kouluttajien testattaviksi. Tuotteita testataan aidoissa olosuhteissa kouluttajien liikkeissä sekä Simin koekampaamoissa. (Sim Finland Oy.)\n12 Hajusteen luoma mielikuva tuotteesta Kuluttajia on houkuteltu tuoksuilla kautta aikojen astumaan liikkeeseen, mutta koneellisesti hajusteilla toteutettavasta tuoksumarkkinoinnista on kehittynyt jo oma alansa. Usein hajusteeksi valitaan hienovarainen tuoksu, jonka olemassaoloa asiakas ei tunnista, mutta ne vaikuttavat alitajuisesti. Hajusteen luoma mielikuva on kulttuurisidonnainen. Esimerkiksi amerikkalaisille kuluttajille suunnatut makeat tuoksut eivät sovi suomalaisille. (Achté 2009.) Suomestakin löytyy jo useampi liikkeiden tuoksumarkkinointiin erikoistunut yritys. Hajusteet parantavat kosmetiikanvalmisteen tuoksua ja antavat tuotteen käyttäjästä tietyn vaikutelman (Schueller & Romanowski 2009: 177). Ne myös luovat käyttäjälle tietyn tunnetilan ja voivat jopa lisätä itseluottamusta. Tätä ominaisuutta voidaan tehostaa nimeämällä tuote sen tuoksuun sopivaksi. Tuote voidaan nimetä vaikka Creative tai Powered. (Solomon & Rabolt 2009: 323.) Kosmetiikkayritykset saattavat valita tuotesarjoille yhteneväiset tuoksut, joista ne tunnistetaan samaan sarjaan kuuluvaksi. Kuluttajat valitsevat usein kosmetiikkatuotteensa tuoksun perusteella, eivätkä välttämättä edes lue tuotteen ominaisuuksia tai käyttötarkoitusta tarkemmin. Hajusteet tekevät paljon muutakin kuin vain saavat tuotteen tuoksumaan hyvältä; ne voivat myös kohottaa käyttäjän mielialaa ja niillä on tärkeä osuus siihen, millaisena koemme itsemme. (CTPA 2009.) Tuoksut voivat tuoda tunteita esiin tai vastaavasti rauhoittaa, herättää muistoja ja lievittää stressiä. Tuoksut prosessoituvat aivojen limbisessä järjestelmässä, joka on aivojen kaikkein primitiivisin osa ja osallistuu tunteiden säätelyyn. Se yhdistää erilaisia tunnetiloja muistiin tallentuneisiin fyysisiin tuntemuksiin. (Solomon ym. 2009: 322.)\n13 13 4 KOSMETIIKAN TURVALLISUUS JA LAINSÄÄDÄNTÖ Euroopan Unionilla on yhteinen kosmetiikanlainsäädäntö (L 76/768/EEC), joka astui voimaan vuonna Kosmetiikkadirektiivin perussäädöstä on vuoteen 2009 mennessä muutettu seitsemän kertaa, ja pian on tulossa uusi muutos. Parhaillaan työn alla olevan muutoksen tavoitteena on yksinkertaistaa lakia elinkeinoelämän toimintaa varten ja yhdistää irrallisia säädöksiä toimivaksi kokonaisuudeksi. Samalla lainsäädännöstä poistetaan vanhentuneet tai käytöstä poistuneet säädökset. Muutoksella vähennetään byrokratiaa ja hallinnollisia kustannuksia. Suomen kosmetiikanlainsäädäntöä päivitetään direktiivin aikataulujen mukaisesti. Tätä lakia kosmeettisista valmisteista eli ns. kosmetiikka-direktiiviä (L 22/2005) sovelletaan tuotteiden turvallisuutta ja koostumusta koskeviin vaatimuksiin, eläinkokeiden käyttöön kosmeettisten valmisteiden testauksessa sekä eri osapuolille (elinkeinoharjoittaja, kuluttaja, viranomainen) annettaviin tietoihin. Kosmetiikkaa säännellään myös Työ- ja elinkeinoministeriön asetuksella kosmeettisista valmisteista (L 75/2005). (Finlex 2009.) Kosmetiikanlainsäädäntö määrittää, mitä ainesosia kosmeettisissa valmisteissa ei saa käyttää, ja mitkä ainesosat ovat sallittuja tietyin ehdoin ja rajoituksin. Laki sisältää luettelot sallituista väri- ja säilöntäaineista sekä UV-suodattimista. Lain mukaan kosmetiikkapakkauksen etiketistä täytyy selvitä valmisteen markkinoille luovuttaneen tai muun elinkeinoharjoittajan nimi ja osoite, sisällön määrä ja säilyvyysaika sekä turvallisen käytön kannalta tarpeelliset ohjeet, varotoimenpiteet ja varoitusmerkinnät. Merkinnöistä tulee lisäksi olla helposti luettavissa valmisteen käyttötarkoitus, ainesosaluettelo ja valmistuserätunnus. Ainesosat merkitään luetteloon alenevassa painojärjestyksessä valmisteessa käytettyjen raaka-aineiden INCI- nimikkein (The International Nomenclature of Cosmetic Ingredients). Alle 1% pitoisuudet merkitään listan lopussa missä tahansa järjestyksessä ja viimeisenä värit CI (Color Index) - numeroin (Euroopan komissio 2009 a). Kosmetiikkalaissa on yhdeksän liitettä, joita on vuoteen 2009 mennessä muutettu jo lähes 50 kertaa. Liitteillä ohjeistetaan tarkemmin kemikaalien käyttöä. Muutokset siirretään Suomen lainsäädäntöön uusilla asetuksilla. Viimeisin eli seitsemäs muutos koskee eläinkokeita. Valmiiden kosmetiikan valmisteiden testaus eläimillä on kielletty jo 2004, ja vuoteen 2013 mennessä otetaan kokonaisuudessaan käyttöön laki, jonka mukaan yksittäisiä ainesosia tai niiden yhdisteitä ei saa testata eläimillä. (Euroopan komissio 2009 b.) Valtion säädöstietopankin internet-sivuilla on tiedot ajantasaisesta lainsäädännöstä (Finlex 2009). Eurooppalainen säädöskokoelma löytyy Eur-Lexin internet-sivuilta. Lainsäädäntö julkaistaan Virallisessa lehdessä, ja se on lainvoimainen julkaisupäivästä lähtien. (Eur-Lex 2009.)\n14 EU:n merkitys sääntöihin Eurooppa on ollut ensimmäisten joukossa ehdottamassa monia sääntövaatimuksia, jotka koskevat hajusteiden käyttöä kosmetiikassa. Monet maat ympäri maailman seuraavat Euroopan Unionin mallia, ja ottavat säädökset käyttöön omissa lainsäädännöissään. Ne koskevat niin käytettäviä raaka-aineita kuin tuoteselostevaatimuksiakin. Tällä hetkellä sallituille hajusteille ei ole säädetty rajoituksia pitoisuuksien tai hajustelajien suhteen, mutta kosmetiikka-asetuksessa (Kosmetiikkadirektiivin 7. muutos, no 2003/15/EC) on määritelty 26 hajusteraaka-ainetta (Liite 1), jotka ovat herkistävämpiä kuin muut hajusteet. Ne täytyy merkitä ainesosaluetteloon, mikäli aineen pitoisuus ylittää 0,001 % iholle jäävissä tuotteissa ja 0,01 % pois huuhdottavissa tuotteissa. (L 22/2005) Euroopassa on määräys laittaa sana parfum kaikkien kosmeettisten tuotteiden ainesosalistaan, jotka sisältävät mitä tahansa hajustetta. Yhdysvalloissa käytetään usein termiä fragrance. Yksittäisen hajusteen nimeämistä ei ole vaadittu, koska se tarkoittaisi käytännössä ainesosana olevan raaka-aineen listausta. Kuitenkin hajusteet, joiden on todettu aiheuttavan todennäköisemmin reaktioita ja ne ylittävät tuotteessa tietyn pitoisuusrajan, täytyy mainita nimeltä ainesosaluettelossa parfum -sanan lisäksi. Kemikaaleille herkistyneille ihmisille listauksen puuttuminen on ongelmallista. (Schueller & Romanowski 2009: 183, Fragrance safety 2009.) EU on pyytänyt suositusta SCCNFP:ltä (Scientific Committee on Cosmetic Products and Non- Food Products) miten tarttua ongelmaan. SCCNFP on antanut EU:lle jo aiemmin listan (Liite 1), joka luettelee 26 allergisoiviksi todettua hajusteraaka-ainekemikaalia, ja se on jo liitetty osaksi lainsäädäntöä (Kosmetiikkadirektiivin 7. muutos, no 2003/15/EC). Lisäksi SCCNFP on antanut kaksi listaa, joista toinen (Liite 2) esittelee 36 hajusteraaka-ainekemikaalia, joita komitea esittää kiellettäviksi kosmetiikassa. Toisessa komitea esittää rajoitettaviksi 78 kemikaalia (Liite 3). (Schueller & Romanowski 2009: 183, 185.) Ehdotetun kieltolistan astuminen voimaan saattaisi huomattavasti vaikuttaa käytettävien hajusteiden valikoimaan ja vaikeuttaisi siten entisestään parfymöörin työtä. (Schueller & Romanowski 2009: 185.) Nähtäväksi jää, ehtivätkö ehdotetut muutokset astua voimaan jo tällä hetkellä työn alla olevaan muutokseen. CLP -asetus on Euroopan parlamentin ja neuvoston asetus (EY) N:o 1272/2008, jonka lyhenne tulee sanoista Classification, Labelling and Packaging of substances and mixtures. Asetuksessa on kyse kemikaalien luokituksesta, merkinnöistä ja pakkaamisesta. Asetus tuli voimaan ja on siirtymäaikojen puitteissa sellaisenaan sovellettavaa, voimassa olevaa lainsäädäntöä. Siirtymäaikojen jälkeen CLP -asetus korvaa EU:n nykyiset kemikaalien luokitusta, merkintöjä ja pakkaamista koskevat säädökset eli ns. aine- ja seosdirektiivin. (Euroopan unionin virallinen lehti b.)\n15 Kosmetiikan turvallisuus ja valvonta Tuotteen turvallisuudesta vastaa ensisijaisesti elinkeinonharjoittaja. Tämä koskee valmistajaa, maahantuojaa ja kaupanalalla toimivia myyjiä. Elinkeinonharjoittajan huolellisuusvelvoitteen tarkoitus on ehkäistä vaara- ja vahinkotilanteet ennakolta. Kulutustavaroiden ja kuluttajapalvelusten turvallisuudesta annetun lain (L 75/2004) mukainen ilmoitusvelvollisuus edellyttää elinkeinonharjoittajan ilmoittavan viranomaisille oma-aloitteisesti, mikäli huomaa valmistamansa tai myymänsä tuotteen aiheuttavan vaaraa. (Kuluttajavirasto 2006.) Kosmetiikan valvontaviranomaisina toimivat Kuluttajavirasto, lääninhallitukset, kuntien terveystarkastajat ja ETA-alueen ulkopuolelta tuotavien tuotteiden osalta Tulli. Ne valvovat, että pakkausmerkinnät ovat oikeat ja riittävät ja tuotteiden koostumus turvallinen testauttamalla tuotteita sekä tekemällä markkinavalvontaa. Kuluttajilta tulee ilmoituksia allergiaa tai muita terveyshaittoja aiheuttavista tuotteista, jotka tutkitaan selvittämällä valmistajalta ja maahantuojalta tuotteen koostumus. Tarvittaessa tuote voidaan myös testata. (Kuluttajavirasto 2006.) EU:lla on kemikaalien rekisteröintiä, arviointia, lupamenettelyä ja rajoituksia koskeva REACH -asetus (N:o 1907/2006), joka tuli voimaan Lyhenne REACH tulee sanoista Registration, Evaluation, Authorisation and Restriction of Chemicals. Kokonaisuudessaan asetus tulee voimaan vuoteen 2020 mennessä. Sillä pyritään varmistamaan terveyden- ja ympäristönsuojelun korkea taso ja kestävän kehityksen toteutuminen. (Euroopan unionin virallinen lehti a.) REACH -asetuksen avulla halutaan edistää vaihtoehtoisten menetelmien kehittämistä aineiden vaarojen arvioimiseksi ja varmistaa aineiden vapaa liikkuvuus kilpailukykyä edistäen. REACH koskee aineita sellaisinaan, valmisteissa koko niiden elinkaaren ajan. REACH asettaa entistä enemmän vastuuta teollisuudelle, kun on kyse riskeistä, joita kemikaalit saattavat aiheuttaa terveydelle ja ympäristölle. (Euroopan unionin virallinen lehti a.) REACH -asetuksen myötä Helsingissä aloitti toimintansa kesäkuussa 2007 Euroopan kemikaalivirasto. Päätöksenteon tukena virasto käyttää luotettavimpia käytettävissä olevia tieteellisiä, teknisiä ja sosioekonomisia tietoja. Kemikaaleihin liittyvän tiedonjaon lisäksi se tarjoaa teknistä ja tieteellistä neuvontaa. Kemikaalivirasto pyrkii myös vähentämään eläinkokeita arvioimalla ja hyväksymällä vaihtoehtoisia testausehdotuksia. (Euroopan kemikaalivirasto.) Kemikaaliviraston ylläpitämään tietokantaan rekisteröidään 11 vuoden aikana aineet, joita valmistetaan vuodessa tonni tai enemmän. Näitä kemikaaleja on Euroopassa yhteensä n Rekisteröimättömiä aineita ei saa valmistaa eikä tuoda maahan. Rekisteröidäkseen kemikaalit valmistajien ja maahantuojien on hankittava tiedot aineiden käyttötavoista,\n16 16 vaarallisista ominaisuuksista ja turvallisesta käsittelystä. Nykyisin käytössä olevista aineesta suurimmasta osasta ei ole saatavilla riittävästi tietoa terveys- ja ympäristövaikutusten osalta. Kemikaalivalvontaan ei ole kemikaaliviraston toimesta pystytty panostamaan EU-komission edellyttämällä tavalla. Siksi Suomeen perustetaan uusi kansallinen kemikaalivirasto, joka aloittanee toimintansa vuoden 2011 alusta. (Helsingin Sanomat 2009.) Nykyisin virastoissa tehdään päällekkäistä työtä, joten uusi kemikaalivirasto syntyy yhdistämällä Suomen ympäristökeskuksen, sosiaali- ja terveysalan lupa- ja valvontaviraston ja Elintarviketurvallisuusviraston kemikaalivalvontatoiminnot Turvatekniikan keskukseen. Näin pyritään saamaan tehokkuutta valvontatyöhön. (Huuskonen 2008.) 4.3 Lainsäädännön toimivuutta tukevat organisaatiot IFRA (International Fragrance Association) on hajusteteollisuuden virallinen edustaja maailmanlaajuisesti. Sen tärkein pyrkimys on varmistaa hajusteraaka-aineiden turvallisuus sekä kuluttajan että ympäristön hyväksi. Yhdessä RIFM:n kanssa (Research Institute for Fragrance Materials) IFRA varmistaa, että hajusteisiin liittyvät standardit toimivat käytännössä saatavilla olevien tieteellisten suositusten kanssa ja että yhteistyöyritykset noudattavat standardeja. Itsesäätelyllä velvoitetaan hajustetalot maailmanlaajuisesti omaksumaan standardit kokonaisuutena nopeasti. (IFRA 2009.) COLIPA (European Cosmetic, Toiletry and Perfumery Association) on eurooppalainen kosmetiikka-alan kattojärjestö, johon Suomesta kuuluu Teknokemian yhdistys. Teknokemian yhdistys (TY) on teknokemian alalla toimivien teollisuus- ja tuontiyritysten elinkeinopoliittinen edunvalvontajärjestö. Tähän alaan kuuluvat kaikki kosmetiikka- ja hygieniatuotteita sekä pesu- ja puhdistusaineita valmistavat tai niitä maahantuovat yritykset. Yhdistyksen 55 jäsenyrityksen osuus koko alan myynnistä Suomessa on noin 90 % ja sen keskeisin tehtävä seurata alaa koskevaa lainsäädäntöä, kehitystä ja tapahtumia, tehdä tilastoselvityksiä ja järjestää kokous-, neuvottelu- ja koulutustilaisuuksia. (Teknokemian yhdistys Ry 2006.) CTPA (Cosmetic Toiletry and Perfumery Association) on kosmetiikanvalmistajien järjestö, jonka toiminta keskittyy tieteeseen, sääntelyyn ja lainsäädäntöön liittyviin kysymyksiin. Se ylläpitää avointa keskustelua kansainvälisten sääntelyviranomaisten ja asiantuntijoiden välillä. CTPA pitää jäsenille konferensseja ja tarvittaessa avustaa sekä neuvoo heitä esimerkiksi kosmetiikkatuotteisiin liittyvissä rajoituksissa. (CTPA 2009.)\n17 17 5 HIUSALAN YLEISIMMÄT TYÖPERÄISET SAIRAUDET Kampaamoala on työturvallisuuden kannalta yksi riskialttiimmista työpaikoista. Jopa kolmasosa parturi-kampaajista joutuu vaihtamaan alaa altistuttuaan jatkuvasti työssään tuhansille kemikaaleille, joista sadat voivat aiheuttaa ihon tai hengitysteiden herkistymistä, osa jopa allergiaa. Kemikaalien lisäksi myös hilse ja hilseilevässä hiuspohjassa viihtyvä hiivasieni altistavat allergisoitumiselle. (Leino 2001: 15, 75). Parturi-kampaajien erilaiset oireet ovat lisääntyneet vuosikymmenten aikana merkittävästi, kun asiakkaille on alettu tehdä enemmän muodin mukaisia kemiallisia käsittelyjä. Tämä on aiheuttanut allergioiden ja työperäisten sairauksien määrän nousun ammattilaisilla. He sairastuvat muuta väestöä huomattavasti enemmän kampaamotuotteiden toistuvasta käytöstä johtuen. Tarkastelemalla Työterveyslaitoksen tilastoja voidaan todeta, että työperäiset sairastumiset ovat viisinkertaistuneet 1980-luvun alusta vuoteen 2006 mennessä (Työterveyslaitos d). Parturi-kampaajien työperäiset terveysongelmat voidaan jakaa kolmeen kategoriaan, joista ylä- ja alahengitysteiden oireilu ja sairaudet ovat yksi. Näistä esimerkkinä mainittakoon hengitysteiden limakalvojen ärsytysoireet, astma, allerginen nuha sekä nielu- ja kurkunpääntulehdus. Toinen suuri ryhmä on ihoärsytykset ja tulehdukset, kuten allerginen kosketusihottuma. Kolmas ryhmä ovat erilaiset lihaskuormituksen vaivat. (Leino 2001: 14, 15.) Työterveyslaitoksen tutkimuksen mukaan ammattitaudit sekä ihon ja hengitysteiden oireet ovat yleisiä parturi-kampaajilla. Taudit ja oireet voivat vähentää henkilön työkapasiteettia, johtaa pysyvään työkyvyttömyyteen ja lisätä riskiä ammatista poistumiseen. (Leino 2001: 4, 74.) Eniten ammatinvaihdon riski kasvaa, jos henkilön potilashistoriasta löytyy astma, käsien ihotulehduksia, atooppinen sairaus, rannerasitus, tenniskyynärpää tai niska-hartiaseudun ongelmia. (Leino 2001: 5.) Myös atooppisten ihotulehdusten, allergisen nuhan ja kroonisen keuhkoputkentulehduksen on todettu lisäävän ammatinvaihdoksen riskiä. (Leino 2001: 74.) Sairauden toteaminen työperäiseksi ei ole kovin yksinkertaista. Ammattitauteihin liittyy kolme eri käsitettä: työhön liittyvät sairaudet, työperäiset sairaudet sekä ammattitaudit. Työhön liittyvät sairaudet käsittää kaikki työssäkäyvän väestön sairaudet, joiden syntyyn, kulkuun tai ennusteeseen työ vaikuttaa. Työperäisiin sairauksiin kuuluu ammattitaudit ja osittain työperäiset sairaudet, joiden synnyssä työhön liittyvien tekijöiden syyosuus on alle puolet. Ammattitautien pääasiallinen aiheuttaja on jokin työssä oleva fysikaalinen, kemiallinen tai biologinen tekijä. (Työterveyslaitos a.)\n18 Parturi-kampaajien hengitysteiden ärsytykset ja astma Sisäilman allergeenit ovat tärkeitä astman, nuhan ja iho-oireiden syitä. Allergeenit herkistävät ensin, aiheuttavat sitten limakalvojen ja ihon allergisia tulehduksia ja lopulta toimintahäiriöitä, kuten keuhkoputkien ja nenätiehyeiden ahtautumista. (Haahtela, Hannuksela, Mäkelä & Terho 2007: 372.) Bakteereja, viruksia, allergeeneja ja muita hiukkasia kulkeutuu joka hengenvedolla suuria määriä keuhkoputkien limakalvoille. Jos haitallisia hiukkasia on paljon, keuhkoputken seinämän limaa tuottavien pikarisolujen ja limarauhasten toiminta voimistuu. Allergeenin hengittäminen aktivoi herkistyneen ihmisen immuunipuolustuksen. Altistumisen jatkuessa tulehdus vaikuttaa limakalvon alla olevaan sileän lihaksen kerrokseen. Lihas-kerroksen supistuessa keuhkoputket ahtautuvat ja aiheuttavat hengenahdistusta. (Haahtela ym. 2007: 220.) Astma voi kehittyä n. 20 prosentille väestöstä perintötekijöistä johtuen, mutta lopullinen sairastuvien määrä johtuu ympäristön olosuhteista ja elintavoista. (Haahtela ym. 2007: 21) Suomessa kaikista ammattikunnista kampaajilla on kuudenneksi korkein riski sairastua työperäiseen astmaan. (Leino 2001: 40.) Yleisin syy työperäisiin astmatapauksiin parturikampaamoalalla ovat vaalennusjauheiden ammonium- ja kaliumpersulfaatit, ihmisen hilse, permanenttiaineet, hiuslakat, hiusvärit ja luonnonkumi. (Laitinen, Hedman, Juntunen- Backman, & Ojaniemi 2000: 108.) Työympäristössä voi olla tekijöitä, jotka pahentavat astmaa. Astma voi syntyä myös herkistymisestä työssä esiintyville altisteille. Astmaan liittyvät käsitteet voivat olla hämmentäviä, koska ne kuulostavat samoilta, mutta merkitys on kuitenkin eri. Ammattiastmaksi kutsutaan vain astmaa, joka syntyy työn altisteista. Astma on työperäistä, mikäli tavanomainen astma pahenee työympäristön vaikutuksesta ja työhön liittyväksi astmaksi kutsutaan astman kaltaista tulehdusta. (Laitinen ym. 2000: 106.) Parhaiten tunnetaan allerginen ammattiastma, joka syntyy työpaikan altisteille herkistyttäessä. (Laitinen ym. 2000: 109.) Suomessa ja Ranskassa tehtyjen tutkimusten mukaan työperäiseen astmaan sairastuneista kampaajista kolmasosa jatkoi työssään altistuen edelleen sen aiheuttamille aineille, ja 44 % joutui vaihtamaan alaa. (Leino 2001: 40, 41.) 5.2 Parturi-kampaajien ihoärsytykset ja allergiat Ihoärsytykset ovat yleisiä parturi-kampaajilla. Usein oireilu alkaa jo opiskelu- tai harjoitteluaikana. Oireet ovat suoraan yhteydessä käsien pesun ja märkätyön kanssa. (Leino 2001: 18.) Kahdella kolmasosalla on jonkinlainen ihovaiva ensimmäisen 3-8 vuoden aikana. Märkätyö yli neljä tuntia päivässä ja permanentin rullaus yli tunnin ajan päivässä kasvattaa\n19 19 riskiä käsien työperäiseen ihotulehdukseen. Työterveyslaitoksen tietojen mukaan jo kahden tunnin päivittäinen märkätyö kasvattaa riskiä samalla tavalla. (Leino 2001: 19.) Kampaajat pesevät asiakkaiden hiukset shampoolla, jolloin käsien iholta poistuu luontainen kosteus ja lipidit. Alkoholipitoisilla muotoilutuotteilla, ammoniakilla, vetyperoksidilla, persulfaateilla ja tioglykolaatilla on samanlainen vaikutus. Lisärasitusta aiheuttaa hiusten leikkauksessa sormien välistä liukuvat hiukset sekä hiustenkuivaimen kuumuus hiusten viimeistelyssä. Pienet haavat ja kovettumat käsissä ovat kampaajilla yleisiä. Hiuksenpätkät voivat tunkeutua ihon alle ja aiheuttaa granulooman (tulehdussolukertymä)tai muuta välillistä vaivaa. (Leino 2001: 19.) Kutina, rakkulat, säteily ja joskus pienet vesirakkulat (vesikkelit) ilmestyvät kosketusihottuman oireina melko nopeasti, yleensä tunnin kuluessa aineen ihokosketuksesta. Ihmisen hiukset voivat aiheuttaa kosketusihottumaa (Leino 2001: 20). Vaalennusaineiden persulfaatit sekä lateksisuojakäsineiden luonnonkumi ovat kaksi eniten nokkosihottumaa aiheuttavaa ainetta. Nokkosihottuman aiheuttaa ihon syöttösoluista vapautuva histamiini ja muut välittäjäaineet, jotka lisäävät verisuonten läpäisevyyttä ja kutinahermojen ärsytystä, jolloin syntyy kutina, turvotus ja punoitus (Granlund 2009). Spesifiset nenän altistuskokeet ammoniumpersulfaatilla, ammoniumtioglykolaatilla ja ihmisen hilseellä osoittivat, että ammoniumpersulfaatti ja hilse aiheuttivat oireita, toisin kuin permanenteissä käytetty ammoniumtioglykolaatti. Vaikka permanenttiliuosten tiedetään aiheuttaneen työperäistä nuhaa joillekin työntekijöille, pidetään epätodennäköisenä, että ammoniumtioglykolaatti olisi syynä oleva ainesosa. (Leino 2001: 38, 39.) Ammoniakkia käytetään värituotteissa hiusta avaavana aineena. Se on kaasumainen aine, jonka vapautumista huoneilmaan ei voi estää. Parturi-kampaamo -liikkeiden sisäilmasta on mitattu suuria määriä ammoniakkia (25mg/m3) ja orgaanisia liuottimia (59mg/m3) silloin, kun erilaisia kemikaaleja on sekoitettu keskenään ja levitetty hiuksiin. (Leino 2001: 16.) Monet kampaamoissa käytetyt aineet, kuten permanenttiaineet, hiuslakat ja valkaisuaineet ovat hengitysteitä ärsyttäviä. Etenkin astmaatikot kokevat ne haitallisiksi. (Leino 1995 b.)\n20 20 6 KOSMETIIKALLE HERKISTYMINEN Kosmetiikkaan liittyvät termit allergia, ärsytysreaktio, herkistyminen ja yliherkkyys voivat mennä puhekielessä helposti sekaisin. Allergia on yleensä mitattavissa ja allergisen reaktion aiheuttaja selvitettävissä testein. Jälkimmäisille termeille ei ole virallista määritelmää tai tapaa mitata ja diagnosoida, ja niitä voi käyttää periaatteessa kuka tahansa. Herkkyys on hyvin yksilöllistä myös siksi, että se koetaan eri tavalla. Allergiseen reaktioon tarvitaan aiempi altistus aineille, joita vastaan elimistö on muodostanut vasta-aineita tai immunologisesti aktiivisia soluja. Uudelleen altistuessaan immuunijärjestelmä käynnistää reaktioita, jotka laukaisevat oireita. (Helsingin Allergia- ja Astmayhdistys 2009 c.) Ihon ja limakalvojen herkistymisen syytä ei täysin tiedetä, mutta siihen vaikuttavat monet asiat, kuten ikä ja sukupuoli, perimä, kehon muut sairaudet, työssä ja vapaa-aikana saadut altisteet sekä vuodenajat. Voidaan sanoa, että lähes jokainen on jossain vaiheessa elämää herkistynyt jollekin. Syytä on usein mahdoton löytää. Jonkinlaista viitettä herkistymisen syyksi voi antaa epikutaani - testeissä tuleva IR eli ärsytysreaktio. Etenkin jos testattava aine on testihenkilön paljon käyttämä, kuten jokin työssä käytettävä kemikaali. Tarpeeksi voimakas toistuva altistuminen voi laukaista allergian. (Helsingin Allergia- ja Astmayhdistys 2009 c.) Hajuste- eli tuoksuyliherkkyys oireilee muun muassa hengitystieoireina, päänsärkynä tai huono-vointisuutena. Yllättävää on, että yleensä oireet pahenevat, kun ryhdytään elämään täysin hajusteettomasti. Aluksi oireet tuntuvat helpottavan, kunnes aistit alkavat toimimaan ylikierroksilla, hajuaisti herkistyy ja elimistö reagoi pieniinkin ärsykkeisiin. (Helsingin Allergiaja Astmayhdistys 2009 c.) Allergiasta tai muusta yliherkkyydestä johtuva keuhkoputkien supistuminen perustuu herkistymiseen. Samalla tavalla altistuneista vain osa herkistyy, sairastumista edeltää oireeton herkistymisvaihe ja herkistymisen jälkeen hyvin pieni määrä altistetta voi laukaista keuhkoputkien supistumisen. (Haahtela, Hannuksela & Terho 1999: 372) Kosmeettisten valmisteiden käyttö ja esimerkiksi hiustenvärjäys ovat lisääntyneet voimakkaasti arviolta viimeisen kahdenkymmenen vuoden aikana. Ennen hiuksia värjättiin lähinnä harmaiden peittämiseksi, mutta nykyään hiusväri on myös itseilmaisua. Värjääminen on yleistynyt ikään ja sukupuoleen katsomatta. Kosmetiikan käytön kasvu ja esimerkiksi hiusten värjääminen kotioloissa on lisännyt erilaisten herkistymisten ja kosketusallergioiden määrää ammattilaisten lisäksi myös kuluttajien keskuudessa. Monessa allergiatutkimuksessa on syytetty nykyaikaista liiallista siisteyttä ja teollistumisen jälkeen tullutta altistumista kemikaaleille, joiden vaaroista ei aiemmin kunnolla tiedetty (Helsingin Allergia- ja Astmayhdistys 2009 c).\n21 Parturi-kampaajat Parturi-kampaamossa työskentelevien olisi syytä kiinnittää huomiota liiketilan asianmukaiseen ilmastointiin. Asianmukaisilla kohdeimureilla voi estää kemiallisten käsittelyjen aiheuttamat päästöt huoneilmaan. Kohdeimurin voi asentaa asiakaspaikalle ja työtilaan, jossa sekoitetaan värit ja muutoin käsitellään kemiallisten käsittelyiden vaatimia kosmeettisia tuotteita. Lattia kannattaa lakaista ennen asiakkaan hiusten viimeistelyä hiustenkuivaajalla, jolloin epäpuhtaudet ja hiuksenpätkät eivät pääse leijumaan ilmavirran voimasta hengitysilmaan. (Suomen Hiusyrittäjät Ry.) Allergisoitumisriski minimoidaan suojaamalla kädet suojakäsinein aina kun käsitellään ammattiaineita ja myös asiakkaan hiuksia pestessä, sillä jatkuva märkätyö rasittaa käsien ihoa. Suojakäsineet ovat edullinen ja helppo tapa välttyä jopa ammattiuran katkaisevalta ihottumalta. Käytettyjen käsineiden suojausteho on lähes sama kun työskenneltäisiin ilman suojakäsineitä. Siksi käsineiden tulisi olla aina uudet ja myös pitkäkestoisemmissa töissä ne pitäisi vaihtaa uusiin, sillä suojausteho laskee. (Suomen Hiusyrittäjät Ry.) Synteettiset nitriilikumikäsineet kestävät happamia permanentti- ja kiinnitysaineita vinyylikäsineitä paremmin, joten liikkeessä olisi hyvä olla molempia. Nitriilikumikäsineet suojaavat käsiä hyvin myös värjäyksissä sekä käsiteltäessä pinta-aktiivisia aineita, joita on muun muassa shampoissa. Vinyylikäsineiden tehoa voidaan parantaa pukemalla kahdet hanskat päällekkäin. (Suomen Hiusyrittäjät Ry.) Yleisimpiä ammatti-ihotaudin syntyyn vaikuttavia tekijöitä ovat käytetyt aineet ja ainemäärät, aineille altistumisen voimakkuus, ihon suojauksen puute eri työvaiheissa sekä ihon pesu- ja hoitotavat, ihon kunto sekä yksilöllinen herkkyys. Käytettävien aineiden herkistävyys ja ärsyttävyys ovat oleellisia tekijöitä. Altistumisen voimakkuus riippuu työskentelytavoista: pääseekö aine iholle ja kuinka pitkäksi aikaa, sekä altistuuko henkilö yhtä aikaa useille eri kemikaaleille. Ihon suojauksessa on otettava huomioon suojamateriaalin kunto, käyttöaika ja vaihtoväli sekä tietysti suojauskyky käsiteltävää kemikaalia kohtaan. Ihon pesu- ja hoitotapoihin jokainen voi itse vaikuttaa. Merkittäviä ovat pesukerrat sekä käytössä olevat pesu- ja hoitoaineet. (Työterveyslaitos b.) Kymmenen vuoden ajanjakso ( ) on julistettu Kansalliseksi allergiaohjelmaksi. Vielä 1990-luvulla asiantuntijoillakin oli allergioista enemmän epäselvyyttä kuin tietoa, mutta luvulla on kertynyt paljon uutta tietoa. Ohjelmassa on kaksi suuntaa. Vakavat allergia- ja astmaongelmat pyritään hoitamaan entistä paremmin ja aikaisemmin, mutta lieviin allergiaoireisiin ei pidä kiinnittää liikaa huomiota. Eli tarvitaan asenteellista muutosta ja sietokykyä on pyrittävä vahvistamaan altistumalla sopivasti aiheuttajatekijöille. Näin tuetaan terveyttä mutta ei allergiaa. (Suomen Lääkärilehti 2008: 3, 4.)\n22 22 Immuunijärjestelmä ei vahvistu välttämällä allergeenejä turhaan. Ohjelman myötä lanseerattava termi, allergiaterveys, käsittää koko ohjelman sisällön yhdessä sanassa. Viestinä on, että ihminen voi elää täysipainoista elämää allergiasta huolimatta, sillä se on enemmänkin yksilön ominaisuus kuin sairaus. Suomen allergiaohjelma on edistyneempi, koska se ottaa huomioon allergian koko kirjon. Se voi onnistuessaan toimia mallina muillekin. (Suomen Lääkärilehti 2008: 3, 4.) 6.2 Kuluttajat Kuluttajien kosmetiikan käyttö on lisääntynyt voimakkaasti, ja siitä syystä he ovat alttiimpia herkistymisille kuin aiemmin. Kosmetiikkaa ei ole vain ehostamiseen ja ulkonäköön liittyvät tuotteet, vaan siihen lukeutuvat perustarpeet hammastahnoista lähtien. Päivittäin käytettäviä kosmetiikkatuotteita kertyy keskimäärin kymmenkunta. Näistä jokainen tuote voi sisältää yli 30 ainesosaa. Vaikka raaka-ainetta olisi tuotteessa vain vähän, se voi kuitenkin aiheuttaa herkistyneille ihoja hengitystieoireita. Hiuskosmetiikassa joitakin ainesosia voidaan jättää jopa kokonaan pois tuotteen teknisten ominaisuuksien lainkaan kärsimättä. Mikäli itsellä on tiedossa allergisen reaktion aiheuttava aine, kannattaa lukea huolella ainesosaluetteloita. Niihin on syytä tutustua tarkemmin myös, jos kosmetiikkatuote on joskus aiheuttanut ärsytystä. (Fragrance safety 2009.) Suurin osa kosmetiikasta saatavista ihoreaktioista on ärsytysreaktioita, jotka voivat johtua esimerkiksi liian voimakkaiden tuotteiden käytöstä tai vääristä käyttötavoista. Tällöin iho saattaa kihelmöidä, punoittaa ja tuntua epämiellyttävältä. Itselle sopivin tuote löytyy kokeilemalla. Tuotteen sopivuuden voi tarkistaa ennen varsinaista käyttöä levittämällä pienen määrän tuotetta aamuin illoin noin viikon ajan esimerkiksi kyynärvarren iholle. Tuotetta voi luultavimmin käyttää, jos iho ei reagoi tuotteeseen. (Helsingin Allergia- ja Astmayhdistys.) Mikäli haluaa välttää kaikkia hajusteita, täytyy tarkkailla tuotteen ainesosalistaa eli INCIluetteloa. Jos tuotteessa käytetty hajuste on todettu eniten allergiaa aiheuttavaksi, se on nimettävä ainesosalistaan. Eteeriset öljyt ovat voimakkaan tuoksuisia ja sisältävät usein samoja rakenneosia kuin hajusteet. (Fragrance safety 2009.) Eteeriset öljyt tuotetaan erilaisista kasvien osista, kuten kukista, juurista ja lehdistä. Eläinperäiset hajusteet, kuten myski, on laajalti korvattu synteettisillä hajusteilla halusta välttää eläinperäisiä tuotteita. (Schueller & Romanowski 2009: 180.)\n23 23 Helsingin Allergia- ja Astmayhdistyksen internet-sivuilta löytyy paljon hyödyllistä tietoa ja linkkejä kosmetiikan aiheuttamista reaktioista ja allergioista sekä kosmetiikka-asiantuntijan yhteystiedot. Häneltä voi kysyä erilaisista allergioihin sekä kosmetiikka- ja hygieniatuotevalintoihin liittyvistä asioista Helsingin Allergia- ja Astmayhdistyksessä toimii myös kosmetiikka-asiantuntijaryhmä, jossa on asiantuntemusta eri aloilta. 6.3 Allergisoivat hajusteraaka-aineet Yksittäiset hajustekemikaalit ovat rakenteeltaan tunnettuja ja määriteltyjä kemiallisia aineita. Ne on joko eristetty luonnonhajusteista tai valmistettu synteettisesti, ja niillä on yksinkertainen, yleensä helposti tunnistettava tuoksu. Luonnonhajusteet ovat useiden kemikaalien seoksia ja yksi luonnonhajuste saattaa sisältää satoja yksittäisiä kemiallisia aineita. Siksi luonnonhajusteen tuoksu onkin monivivahteinen. Luonnonhajusteiden valtaosan muodostavat tuoreista kasvinosista ja kasvien mahlasta valmistetut eteeriset öljyt. Jokainen hajuvesi on monimutkainen yhdistelmä lukuisista luonnonhajusteista ja synteettisistä hajustekemikaaleista. (Alanko 2004: 15.) Useimmat pitävät hajustettuja tuotteita miellyttävimpinä käyttää kuin hajustamattomia. Hajusteet ovat kuitenkin kaikista raaka-aineryhmistä herkistävin. Hajusteallergian yleisyys johtuu luultavasti siitä, että päivittäin käytettävien kosmetiikka-tuotteiden ohella monet muutkin kodin tuotteet ovat hajustettuja, joten hajusteilta on käytännössä mahdotonta välttyä. Hajusteraaka-aineiden aiheuttamat reaktiot ovat yleensä epämiellyttäviä, mutta lyhytaikaisia, eivätkä aiheuta pitkäaikaisia terveysongelmia. Täytyy vain osata jatkossa välttää reaktion aiheuttanutta raaka-ainetta. Sen selvittämiseksi kannattaa käydä lääkärin vastaanotolla allergiatesteissä. (CTPA 2009.) Hajusteallergioiden määrä on kasvanut parin viime vuosikymmenen aikana hajusteiden lisääntyneen käytön myötä. Useiden Euroopassa ja USA:ssa tehtyjen tutkimusten perusteella hajusteet ovat olleet tavallisin syy kosmetiikan aiheuttamiin allergisiin ihottumiin. Tanskalaistutkimuksen mukaan kosmetiikka-allergiaa esiintyi väestötasolla noin 6 prosentilla nuorista aikuisista. Nämä allergiatapaukset jakautuivat aiheuttajan mukaan kolmeen osaan; hajusteet, säilöntäaineet ja muut kosmetiikan sisältämät aineet. (Helsingin allergia- ja astmayhdistys 2009 c.) Pieni määrä ihmisiä voi allergisoitua joillekin yleisesti käytetyille tuoksuaineille. Yleisimmät tuoksuallergioita aiheuttavat tuoksuaineet ilmoitetaan tuotteiden pakkauksissa ainesosalistassa, jotta kuluttajilla on mahdollisuus valita itselleen sopiva tuote. Miljoonat kuluttajat voivat kuitenkin nauttia turvallisesti tuoksuista. (Teknokemian Yhdistys Ry 2006.)


Teinitähden seksikkäät kuvat vuotivat julkisuuteen – Stara\nTeinitähden seksikkäät kuvat vuotivat julkisuuteen\nViihdeuutiset 27.1.2008, 15:30 · Stara.fi\nTeinitähti Miley Cyrus on noussut vuorostaan otsikoihin seksikkäillä valokuvillaan, jotka ovat vuotaneet vahingossa julkisuuteen. Laulaja-näyttelijä tunnetaan parhaiten suositusta Hannah Montana -televisiosarjasta.\nVasta 15-vuotias näyttelijä nähdään kuvissa muiden muassa bikineissä sekä kylpyammeessa ystäviensä kanssa. Kuvat ovat ilmeisesti peräisin Mileyn MySpace -sivulta, jonka salasana oli vuotanut väärille ihmisille.\nTapausta ei voi ihan verrata siihen, kun 18-vuotias Vanessa Hudgens otti itsestään alastonkuvia, mutta kuvat ovat aiheuttaneet ihmetystä varsinkin Yhdysvalloissa, jossa nuorten tyttöjen bikinikuviakin pidetään paheksuttavana. Varsinkin kun sekä Vanessa Hudgens että Miley Cyrus ovat lasten suosimien Disney-ohjelmien kasvoja.\nKatso Miley Cyrus -bikinikuvat tästä, tästä tai tästä!


Kiteen Jäähalli on vuonna 1999 valmistunut nykyaikaisella laitetekniikalla varustettu pienimuotoinen jääurheilulajien kilpailuareena, jossa on hyvä akustiikka ja helppo muunneltavuus moniin eri tarkoituksiin. Jäähallista löytyy neljä tilavaa ja siistiä pukukoppia peseytymistiloineen.\nJäähallilla toimii myös viihtyisä kahvio, josta löytyy nykyaikaiset AV sekä muut kokouslaitteet.\nHallissa pidetään jäätä myös kesäisin ja jäähallissa onkin kesäisin paljon toimintaa. Tomek Valtosen vetämä CCM-kiekkoleiri on saavuttanut vankan jalansian Kiteeltä ja ollut toiminnassa jo vuodesta 2004 lähtien. Myös useat taitoluisteluseurat pitävät harjoitusleirejä Kiteen Jäähallissa.\nKiteen Jäähallissa treenaavat Kiteen Jääsusien kiekkojuniorit, kuin myös taitoluistelijatkin. Jäähalli tarjoaa myös eriomaiset puitteet Curlingin harrastamiselle.\nLisäksi varsinaisen jääurheilukauden jälkeen hallissa on järjestetty keväisin konsertteja ja messuja. Erityisen suosion on saavuttanut jo perinteeksi muodostunut leppoisa kevät tapahtuma laidunkauden avajaiset.\nEsiintymässä jäähallissa on käynyt mm. Nightwish, Pandora, Katri-Helena ja Jari Sillanpää.\nJäähallissa on järjestetty myös Keski-Karjalan messut, viimeksi 2017.


Kommentti: Fortum otti niskalenkin Uniperista, saksalaisjätin pomo kuulosti jo Kummeli-valmentajalta - Talous - Uutiset - MTV.fi\nKommentti: Fortum otti niskalenkin Uniperista, saksalaisjätin pomo kuulosti jo Kummeli-valmentajalta\nTalous Julkaistu 21.11.2017 18:29\nYksi Suomen taloushistorian mielenkiintoisimmista yrityskaupoista sai tänään uuden käänteen, kun saksalaisen Uniperin toimitusjohtaja Klaus Schäfer otti lusikan kauniiseen käteen. Fortum on nyt entistä vahvemmilla miljardikaupan läpiviemisessä, kirjoittaa MTV Uutisten talouden päällikkö Jussi Kärki.\nUniperin tiedotustilaisuuden alku Düsseldorfissa kulki tuttua rataa: paha Fortum, vihamielinen ostotarjous ja liian halpa hinta.\nMutta infon loppua kohden tyyli ja sävellaji vaihtuivat. Sangen värikkäältä vaikuttava Schäfer kuulosti lopulta tv-sarja Kummelin valmentajalta, joka tokaisee "Me hävitään tää peli".\nTätä kutsutaan talouselämässä myös realismiksi.\nFortum on neuvotellut harvinaisen hyvän diilin Uniper-osakkeensa myyneen E.onin kanssa. Nimittäin jos kauppa peruuntuu, Fortum saa miljardiluokan hyvityksen. Näin ollen on lähestulkoon varmaa, että Fortumilla on jo hyppysissään noin 47 prosenttia Uniperista - ja pyrkimys saada haltuunsa vankka enemmistöomistus.\nViime viikolla Uniperin Klaus Schäfer ja Fortumin Pekka Lundmark lopultakin tapasivat ja ensikohtaamista kuvailtiin hyvähenkiseksi. Schäfer leukaili infossa, että tapaaminen onnistui ilman aseistettuja vartijoita. Aika velikultia.\nTästä huolimatta on vaikea kuvitella Schäferille kovin hohdokasta uraa tulevaisuudessa Fortumin hallitsemassa Uniperissa. Niin omituiselle ristiretkelle Schäfer on lähtenyt ja mustamaalannut samalla omaa yhtiötään esimerkiksi Helsingin Sanomissa koko sivun ilmoituksissa. Tyyliin: älkää ostako saastuttavaa hiiliyhtiötämme!\nSchäfer pelaa kovaa peliä ja hänen pyrkimyksensä näyttää nyt olevan, että Fortumin pitäisi säilyttää Uniperin itsenäisyys.\nTästä jatkuvat tai alkavat kovat neuvottelut ja lisää käänteitä on luvassa ennen kuin Fortum on saanut maaliin yhden Suomen suurimmista yrityskaupoista. Euroissa puhutaan 4 miljardista, suurimmillaan jopa 8 miljardista.\nLisää jännitysmomenttia tähän tuovat Saksan karille ajautuneet hallitusneuvottelut, joissa yksi kiistakohde oli hiilivoiman vähentäminen Saksassa.\nSchäfer saattaa olla yhdessä asiassa oikeassa: hinnassa. Fortumin osakkeen arvo on noussut noin kolmanneksen kaupan julkistamisen jälkeen ja markkinat harvoin ovat väärässä.\nNord Stream 2 hakee lupaa rakentaa Suomen vesille 374 kilometriä maakaasuputkea 19.10.2017\nSavon Sanomien toimitukseen yt-neuvottelut – alustava vähennystarve enintään 10 henkilötyövuotta Finanssivalvonta varoittaa kryptovaluuttojen riskeistä


Ohjaamo-toiminta käynnistyy myös Riihimäen seudulla | Hyria säätiö\nOhjaamo-toiminta käynnistyy myös Riihimäen seudulla\n« Hyvinkään työllisyyteen ja hyvinvointiin tähtäävät palvelut jalkautuvat…\nTyö & Elämä -tapahtumakonsepti sai kiitosta alueen toimijoilta »\nOhjaamo-toimintaa alueella koordinoi Hyria säätiö. Kuvassa Ohjaamo-työntekijä Sanna Kukkonen (oik.) kertomassa Ohjaamo-toiminnasta Hausjärven palvelumessuilla 14.4. yhdessä Hyria säätiön etsivän nuorisotyön ohjaajan Jenni Koskivuoren kanssa.\nValtakunnallista Ohjaamo-toimintaa käynnistellään parhaillaan myös Riihimäen seudulla. Toiminta käynnistyy jo tämän kuun aikana pop up -pisteillä Riihimäellä ja Hausjärvellä. Ohjaamot avaavat ovensa kevään ja kesän aikana.\nOhjaamo on moniammatillinen palvelupiste, josta saa tietoa, neuvontaa ja ohjausta työhön, koulutukseen, arjenhallintaan ja osallisuuteen liittyen. Ohjaamon palvelut ovat suunnattu kaikille alle 30-vuotialle. Ohjaamojen idea on tuoda monta palvelua yhden katon alle ja mahdollistaa vaivaton asioiden hoitaminen. Ohjaamossa asioidessa ei tarvitse tietää, mikä on oikea taho hoitamaan asiaa tai minkä alan ammattilaiselta saisi apua. Riittää, että astuu sisään.\nRiihimäen seudun Ohjaamoja eli nuorten aikuisten matalankynnyksen palvelupisteitä ollaan perustamassa Riihimäelle ja Hausjärvelle. Riihimäen Ohjaamo avaa ovensa nuorisokeskus Monarille, Hausjärven paikka varmistuu myöhemmin.\nTervetuloa tutustumaan Ohjaamon toimintaan pop up -pisteille:\n18.4. klo 16-19 Riihimäen Prisma\n25.4. klo 10.30-12.30 Sakonkadun Hyrian toimipiste, A-talo\n2.5. klo 10.30-12.30 Sakonkadun Hyrian toimipiste, A-talo\n9.5. klo 10.30-12.30 Käräjäkadun Hyrian toimipisteen aula\n16.5. klo 16-20 Riihimäen Prisma\n22.5. klo 12.45-13.30 Hausjärven lukio\nPop up -tilaisuuksia järjestetään myös Hausjärven S-marketilla ja Riihimäen HAMK:illa. Niiden ajat tarkentuvat myöhemmin.\nRiihimäen seudun Ohjaamo-toiminnan rakentumista voit seurata myös Facebookissa:\nOhjaamo Riihimäen seutu https://www.facebook.com/riihimaenseudunohjaamo/


6 Euroopan kohdetta: Tässä lukijoiden parhaat vinkit - Matkat - Ilta-Sanomat\n(KUVA: Gubin Yury)\nJulkaistu: 27.2.2014 20:23\nIS:n lukijat vinkkasivat suosikkimatkakohteitaan: mitä niissä tehdä, missä majoittua, minne mennä?\n”Kesällä kannattaa matkustaa. Uimarannat ovat upeat. Turistinähtävyyksiä on paljon. Tivoli on lapsille kokemus ja samoin paikallinen Korkeasaari. Siellä on jääkarhuja ja elefantteja ym. Yöpyä kannattaa motellissa, johon saa autonsakin mukavasti parkkiin. Motellin yhteydessä on yleensä pieni ruokaravintola ja ihania tanskalaisia voileipiä. Motelli on halvin tapa yöpyä ja ovat siistejä. Kohde sopii hyvin lapsiperheille, joissa on alle kouluikäisiä ja vähän vanhempiakin.”\n”Puola on nykyään kehittynyt EU-maa. Gdansk ja Krakova ovat näkemisen arvoisia historiallisia kaupunkeja. Zakopane Etelä-Puolassa Karpaattien vuoriston juurella on kiinnostava pikkukaupunki. Ripulikaan tuskin on nykyään Puolaan matkaavan riesana niin kuin vielä 1970-luvun alussa.”\n”Sveitsi on kaunis maa matkustaa. Genevessä voi ihailla kauniita vuoria ja käydä lähellä laskettelemassa. Genevessä on useiden järjestöjen pääkonttorit. Voi vaikka vierailla Punaisen Ristin pääkonttorissa\nkuulemassa järjestön historiasta taikka YK:n eri järjestöjen pääkonttoreissa. Palais de Nations on YK:n Euroopan pääkonttori ja kaunis rakennus. Koska Genevessä on järjestöjen toimistoja ja paljon harjoittelijoita, paikka on nuorekas. Mielenkiintoisia baareja löytyy vallatuista taloista alueilta, joista ei uskoisi löytyvän mitään. Genevejärvi on myös kaunis. Järvi ja ympäröivät vuoret tekevät kauneudellaan vaikutuksen.”\nRooma on upea auringonlaskun aikaan.\n”Hyvä paikka pariskunnalle. Kannattaa ehdottomasti lähteä vain kävelemään. Paras kuitenkin ottaa kartta tai gps mukaan. Roomassa tulee käveltyä ja paljon.”\nSilta kulkee Seinen yli.\n”Matkakohde sopii kaikille kulttuuria ja taidetta harrastaville sekä shoppailua rakastaville. Sinne voi mennä ympäri vuoden, mutta kaikkein ihaninta on varmasti matkustaa kesällä. Silloin puissa on lehdet, aurinko lämmittää ihanasti, ja tunnelma on katossa kaduilla ja suklaapuodeissa.”\nNorjassa voi pyöräillä upeissa maisemissa.\n”Paljon matkustelevana voin sanoa, että Pohjois-Norja on yksi kauneimmista maista, jossa olen koskaan käynyt. Paras matkustusajankohta on mielestäni kesä, koska silloin näkee Norjan kauniit metsät sekä pienet vesiputoukset, jotka valuvat vuoria alas autoteiden varsilla. Suosittelen lämpimästi Norjaa kaikille, jotka rakastavat kalastusta, luontoa sekä rauhaa.\nJos lähdet Norjaan, lähde sinne joko henkilöautolla tai asuntoautolla. Yövy leirintäalueella teltassa tai vaikka mökissä. Etsi pieniä kyliä, johon voit mennä motelliin yöksi. Syö pienissä kuppiloissa ihania norjalaisia herkkuja, osta kaupasta tuoreita aineksia ja tee niistä itse ruokaa. Norjassa kala on sata kertaa parempaa kuin Suomessa. Ota pyörä mukaan ja lähde pyöräilemään. Norjassa löytyy hyvät tiet kyseiseen hommaan. Muista ottaa kalastusvälineet mukaan, jotta voit kalastaa.”\nMikä sinusta on Euroopan paras kohde? Miksi? Keskustele alla.


Julkaissut Petteri Haipola • 13.3.2016 •\nJaetta 1Kor 8:6 on pidetty todistuksena siitä, että Jumala on luonut taivaan ja maan ja meren ja kaiken niissä olevan poikansa Jeesuksen kautta, mutta se on virheellinen tulkinta. Paavali sanoo tässä, että "me kristityt olemme luodut isään Jumalaan", josta kaikki on ("johon me olemme luodut"). Paavali puhuu luomisesta rajallisessa merkityksessä tässä kohdassa niin kuin tekee myös Kolossalaiskirjeessä (Kol 1:14-23). Jumala on tehnyt "uuden ihmisen" kristuksen kuolleista ylösnousemisen kautta (Efe 2:10-22; 4:20-24; 1Piet 1:1-5) ja sellaisia me "uudet luomukset" olemme (2Kor 5:17; Kol 3:1:10-11). Kristus on tämän uuden luomakunnan alku ja päämäärä (loppu), ei vanhan maailman luoja yhdessä isänsä kanssa (Ilm 3.14).\nPaavali antaa tässä ohjeita seurakunnalle epäjumalille uhratun lihan syömiseen liittyen: onko se luvallista vai ei (1Kor 8; vrt. 10:15-33; Room 14; Apt 15:28-29; Mar 7:17-23; 1Tim 4:1-6)? Kaikki ohjeet tästä asiasta ovat peräisin isältä Jumalalta, johon me olemme luodut herran Jeesuksen kristuksen ylösnousemuksen kautta – hänen, joka on esikoinen kuolleista herätettyjen joukossa (1Piet 1:1-5, 23; Ilm 1:5; 3:14; Hebr 1:5-6; 5:5; Apt 13:33; Kol 1:15, 18). Paavali tarkoittaa sanoillaan tässä sitä, että Jumala on luonut "kaiken lihan" syötäväksi, kunhan se vain kiitoksella otetaan vastaan ja pyhitetään rukouksella (1Tim 4:1-6). Sanat "josta kaikki on" viittaavat siis ruoaksi luotuihin eläimiin ja Jumalan ohjeisiin koskien sitä, mitä ruokia kristityn on lupa syödä. Sanat "johon me olemme luodut" viittaavat Jumalan lapsiin, jollaisia me "uudet ihmiset" ja "uudet luomukset" kristittyinä olemme.\nMe kristityt Jumalan lapset "olemme kristuksen kautta" syntyneitä "uusia luomuksia" ja "uusia ihmisiä", joille on annettu ohjeet uutta elämää varten Jeesuksen kristuksen kautta – hänen, joka on kaiken pää Jumalan seurakunnalle (2Kor 5:17; Efe 1:20-23; 2:10-22). Paavali puhuu tässä kohdassa ja kolossalaiskirjeessä luomisesta rajallisessa merkityksessä (Kol 1:14-23). Hän ei puhu taivaan ja maan ja meren ja niissä olevien luomisesta vaan uuden ihmisen luomisesta. "Uusi luomus" on syntynyt kristuksen kuolleistanousemisen kautta (1Piet 1:3) – hänessä, häneen ja häntä varten (hänelle).\n"Hänessä meillä on lunastus, syntien anteeksisaaminen, Hän on näkymättömän Jumalan kuva, esikoinen ennen muuta luomakuntaa. Sillä hänen kauttaan on kaikki luotu taivaassa ja maan päällä, näkyviä tai näkymättömiä, olkoot valtaistuimia tai herrauksia tai hallitsijoita tai valtiaita, kaikki on luotu hänen kauttaan ja hänelle. Hän on ennen kaikkia ja hänessä kaikki pysyy yhdessä. Ja hän on ruumiin eli seurakunnan pää. Hän on alku ja esikoinen kuolleista nousseiden joukossa, niin että hän olisi kaikessa ensimmäinen. Sillä Jumala näki hyväksi, että hänessä asuisi kaikki hänen täyteytensä ja että hän sovittaisi hänen kauttaan kaikki itselleen, kaikki maan päällä ja taivaassa, tekemällä rauhan hänen verensä kautta, joka vuodatettiin ristillä. Teidätkin, jotka ennen olitte vieraantuneet ja mieleltänne hänen vihamiehiänsä pahoissa teoissanne, hän nyt on sovittanut poikansa lihan ruumiissa kuoleman kautta, asettaakseen teidät pyhinä ja nuhteettomina ja moitteettomina eteensä, jos te vain pysytte uskossa, siihen perustuneina ja siinä lujina, horjahtamatta pois sen evankeliumin toivosta, jonka olette kuulleet, jota on julistettu kaikessa luomakunnassa taivaan alla ja jonka palvelijaksi minä, Paavali, olen tullut." (Kol 1:14-23)\nKolossalaiskirjeen "valtaistuimet ja herraudet ja hallitsijat ja valtiaat" ovat viittausta seurakunnan jäseniin, jotka istuvat valtaistuimilla ja hallitsevat tulevaa maailmaa yhdessä kristuksen kanssa (Ilm 20:4; 22:1-5). Huomaa, että kaikki nämä luodut on sovitettu kristuksen uhrin kautta isälle Jumalalle olivatpa ne taivaassa, maan päällä tai maan alla (haudoissa) (Kol 1:14-20). Kyse ei siis ole taivaasta ja maasta ja merestä ja vuorista ja puista ja kivistä ja laaksoista ja pelloista ja niiden elävistä olennoista vaan uuden liiton Jumalan seurakunnan ihmisistä, jotka on luotu kristuksessa ja pysyvät hänessä.


21.com Casino - 210 ilmaiskierrosta ilman talletusta & 510€ Bonus\n21.com on yksi monista uusista nettikasinoista. Lue seuraava kattava arvostelu niin tiedät tästä tulokkaasta kaiken tarvittavan.\nMe perehdymme kasinoihin hieman muita tarkemmin ja teemme sen perusteella kattavat, monipuoliset ja etenkin rehelliset arvostelut. Voit siis valita luottavaisin mielin minkä tahansa kasinon sivuiltamme minkä esittely miellyttää juuri sinun pelitottumuksia.\nAlun selailun ja pintapuolisen tutustumisen jälkeen on hyvä rekisteröityä, niin pääsee paremmin käsiksi palveluihin. Rekisteröityminen kasinolle käy helposti eikä pidä sisällään mitään normaalista poikkeavaa. Annettuaan oikeat tiedot, hyväksyttyään kasinon säännöt sekä ehdot ja vahvistettuaan tiedot puhelimella pääsee heti pelien pariin.\nMikäli jotain kysyttävää ilmenee, niin asiakaspalvelu on tavoitettavissa päivittäin. Yhteyttä saa otettua aamusta iltaan niin sähköpostilla kuin chatin välityksellä. Sivulla on myös kätevä yhteydenottolomake jonka avulla saa nopeasti laitettua kysymyksen eteenpäin.\nTalletusten tekemiseen tarkoitettu sivu on erittäin yksinkertainen ja siinä tulee valita vain maksutapa, summa sekä mahdollinen bonuskoodi. Maksuvaihtoehtoja on tarjolla hieman normaalia niukemmin, kun vaihtoehtoina on ainoastaan Trustly, Visa, Mastercard sekä Zimpler.\nMobiilipelaaminen on tätä päivää ja 21.com toimii moitteettomasti testatessa niin puhelimella kuin pöytäkoneella. Ei ole siis merkitystä istutko junassa, töissä tai mökkilaiturilla, kasinon pelit on aina käden ulottuvilla laitteesta riippumatta.\n21.com on asettanut tarjolle peräti neliosaisen kokonaisuuden jonka uudet tallettavat asiakkaat voivat halutessaan hyödyntää. Saatavilla on parhaimmillaan jopa 210 ilmaiskierrosta sekä 510 € bonusrahaa talletusten kylkeen.\n2. 50% bonus 10 € asti\nTarkistamme aina ilmaisen pelirahan saatavuuden ja 21.com tarjoilee hyvä tervetuloa bonus paketti.\nKierrokset on jaoteltuna 21 päivälle, eli pääset pelaamaan 10 ilmaiskierrosta peräti 21 päivän ajan. Kierrokset on pelattavissa Pragmaticin suositussa 7 Piggies kolikkopelissä.\nTervetulobonuksen lisäksi tarjolla on ainakin toistaiseksi vähän heikosti muita etuja. Kampanjasivulla on ainoastaan pari uutista sekä yksi kampanja, josta on mahdollista lunastaa itselleen 100 ilmaiskierrosta 30 € talletusta vastaan.\nMyöskään mitään uskollisuus- tai VIP-ohjelmaa kasinon valikoimasta ei toistaiseksi uskollisille ja pidempään pelanneille ole tarjolla.\nTäytyy toivoa, että tähän tulee muutos lähitulevaisuudessa. Etenkin jokin uskollisuusohjelma olisi mahtava lisä ja tärkeä palanen valikoimaan, kun puhutaan pidempään ja samalla kasinolla pelaamisesta.\n21.com toimii Curacaon lisenssin alaisuudessa ja se vaikuttaa hieman myös esimerkiksi kolikkopelien valikoimaan. Tarjolla on kuitenkin mukava kattaus tuttuja pelejä eri kategorioissa. Oli suosikkisi sitten kolikko-, pöytäpelit tai videopokeri niin kaikki nämä löytyy pelien valikoimasta.\nPeleistä vastaa useat tutut pelitalot, kuten esimerkiksi Quickspin, Microgaming, Elk, Quickfire, Pragmatic sekä Betsoft. Se tarkoittaa sitä, että ne on laadukkaita ja toimivat varmuudella kuten niiden tuleekin toimia.\nKolikkopelejä on reilusti ja niiden valikoimasta löytyy monia tuttuja nimiä. Listassa silmiin osuus Immortal Romance, Sticky Bandits, Big Bad Wolf, Wild Toro sekä esimerkiksi Dwarfs Gone Wild.\nPöytäpelejä kasinolla on yllättävän ohuesti ja tarjolla on ainoastaan ruletti, blackjack sekä baccarat. Tämän lisäksi tarjolla on vielä kahdeksan erilaista videopokerin versiota.\nYksi suuri ero kasinon pelivalikoimassa on moneen verrattuna ja se on visuaalisuus. Pelien kuvat listassa on täysin normaalista poikkeavat ja tämä on alun ihmettelyn jälkeen ehdottomasti hyvä asia ja tapa erottua kivasti massasta.\nKäy tutustumassa 21.com kasinon valikoimaan ja ulkoasuun. Hyödynnä samalla ainakin saatavat peräti 210 ilmaiskierrosta ja tervetuloabonus paketti .\nPidä kuitenkin vastuullinen pelaaminen, maltti sekä tauot mielessä kasinoilla seikkaillessa. Näin homma pysyy mukavana ajanvietteenä niin nyt kuin myös tulevaisuudessa.\nÄläkä myöskään unohda välillä klikkailla itseäsi meidän sivuille tarkistamaan uusimmat uutiset. Näin pysyt tiedon aallonharjalla sen suhteen, että mitä, missä ja milloin kannattaa pelata ja keneltä irtoaa ne kaikkein parhaat kasinobonukset sekä ilmaiset pelirahat.


Sano se ääneen: Tatuointi?\nMulla on aiemmin ollut vähän ristiriitaiset mielipiteet tatuoinneista (siis itselläni, ei muilla). Joitain vuosia sitten ajattelin, että ''no emmä mitään tatuointia ota, ihan idarin näköstä sitten mummona vanhainkodissa kun on joku nolo tatska kädessä tai jossain''.\nNyt oon eri mieltä. Niin ne ajatukset vaan muuttuu kun aikaa kuluu... Nyt mun mielestä sillä ei ole väliä, koska tatuointihan on tavallaan muisto siitä hetkestä, kun sen on ottanut. Kaikista ajatuksista, joita on päässä liikkunut, sekä asioista, joita on tapahtunut. Ja onko sillä mitään merkitystä, kuinka tatuoitu sitten 70 veenä on (tai 40 veenä... 50 veenä.. whatever veenä..)?\nKuitenkin, aina oon ajatellut, että JOS nyt joskus tatuoinnin satun ottamaan ihoani koristamaan, on sillä oltava jokin syvällinen merkitys. Itselleni henkilökohtainen ja merkittävä asia. Varmaan suurin osa haluaakin, että sillä on jokin merkitys. Ja se nyt on aivan paskan hailee, oonko sitten joku 70v tatskamummeli. Sehän on nykyaikaa, eri asia on että tämänhetkisillä vanhoilla ihmisillä ei varmaankaan kauheesti tatskoja ole. Ei tainnut heidän nuoruudessaan olla samanlaista kuin nykyään, ajat muuttuu. :)\nYmmärrän, miksi on ihmisiä jotka ajattelee, että tatuointi on niin ''lopullinen asia''. No kyllähän se tavallaan on, mikäli ei sitten halua poistattaa omaansa joskus. Ei kaikki halua, eikä kaikille välttämättä edes sovi.\nJa toisaalta, miksi miettiä mitä muut ajattelee... Antaa niiden ajatella mitä haluaa :) Ja jos kaiken yrittää järkeillä niin, että ''se on sitten tyhmännäkönen kun oon vanha'' tai ''en varmaan enää tykkää tästä parin vuoden päästä'', niin siinä kyllä jäisi monet asiat tekemättä. Ja voipi olla, että henkilö joka tätä mieltä on, ei edes halua tatuointia (ja sekin on okei!) :)\nTällä hetkellä on kovassa mietinnässä jokin merkityksellinen teksti tai kuvio, ja noissa ylemmissä kuvissa on potentiaalisia paikkoja tatuoinnille.\nTäytyy tosiaankin nyt miettiä (ainakin viikko..... :DD) tätä asiaa.\nLähettänyt Molly klo 11.51


Podcast-äänituotannon sisältötyypit | Kanava.to\nPodcast-äänituotantoa voi verrata omaan radioasemaan. Sen perustaminen on melko helppoa niin yksityiselle henkilölle kuin julkiselle yrityksellekin – investointeja ei käytännössä tarvita. Tuotanto on mahdollista tehdä itse, ja se on palvelunakin ostettuna edullista.\nPodcastien merkitys markkinointikanavana tulee kasvamaan. Tästä hyvänä esimerkkinä toimii USA:ssa tapahtunut kehitys. Applen iTunes ylitti miljardin tilausrajan jo vuonna 2013. Kuunneltavien sisältöjen suosio perustuu älypuhelinten yleistymiseen – ohjelmat on helppo kuunnella silloin kun itse haluaa, missä ja milloin tahansa.\nTavoitteena podcast-radion perustamisessa voi olla uuden yleisön löytäminen, brändin profiilin nosto eli oman asiantuntijuuden esille nostaminen tai oman toiminnan kannalta olennaisen tiedon jakaminen.\nMillaista sisältöä podcasteihin?\nTekstisisältö saa äänimuodossa parhaimmillaan aivan uuden merkityksen ja arvon. Sama sisältö voi kuultuna olla huomattavasti uskottavampi kuin ruudulta luettuna. Tässä edesauttaa karismaattinen ja uskottava esitystapa.\nMitä enemmän tarjolla on ajatonta eli pitkään käyttökelpoisena pysyvää materiaalia, sen parempi. Jos tähän lisätään säännöllisesti ajankohtaista sisältöä, päästään palvelussa askel pidemmälle.\nMillaisia sisältöjä yritys sitten voi tuottaa äänimuodossa? Seuraavassa listauksessa on eritelty podcast-sisältötyyppejä, joita voidaan myös yhdistellä keskenään. Sopiva pituus yhdelle podcastille on 3–5 minuuttia. Jos asiaa riittää, kannattaa tehdä sarja.\nJos bloggaajalla on oivallisen sisällöntuotanto-osaamisen ohella myös hyvä ulosanti, kannattaa ehdottomasti lukea tekstit äänimuotoon. Esimerkiksi Jari Sarasvuon tuotanto YLEssä on ollut erittäin suosittua podcasteina. Normaali tekstin lukeminen riittää kuitenkin hyvin.\nTuote- ja tuoteryhmäesittelyt\nYksittäiseen tuotteesen tai tuoteryhmään voi olla hyvä tuottaa erilaista lisätietoa äänimuodossa.\nYritys voi jakaa omaan alaansa liittyvää kouluttavaa, ohjaavaa tai sivistävää materiaalia.\nMistä tahansa omaan toimialaan liittyvästä aiheesta voi laatia laajan asiantuntija-artikkelin. Syvennettyä tietoa.\nSäännöllinen katsaus tietyn toimialan piiriin, esimerkiksi viikko- tai kuukausikatsaus.\nYrityksen toimialaan voi liittyä erilaisia laajojakin kokonaisuuksia, joista voidaan rakentaa pikaoppaiden sarja. Sarjan jokainen osa on lyhyt tiivistelmä eri aiheesta.\nHaastattelut ovat vaivattomia tehdä ja viihteellisiä kuunnella. Ne ovat myös helppoja tuottaa ja vaativat vain vähän pohjatyötä. Suurin työ on äänen editointi, kun haastattelu tiivistetään lopulliseen muotoonsa. Haasteena on rajata haastattelun pituus riittävän lyhyeksi.\nViihde ja kuunnelmat\nPodcast-radioasema voi rakentaa asiasisällön oheen myös viihteellistä tuotantoa. Viihde ja kuunnelmat voivat ohjata podcastiin kuulijoita myös muista kohderyhmistä. Joissain tapauksissa asiasisältöjä voidaan myös viihteellistää äänipresentaatiossa. Paljon riippuu esiintyjästä.\nKuka tekstit lukee?\nKaikkein paras tilanne podcast-äänituotannossa on se, että tekstin kirjoittaja lukee sisältönsä itse. Tämä ei kuitenkaan aina onnistu. Hyvä tekstin tuottaja ei välttämättä ole ääneltään sopiva lukija ja esiintyjä. Liian kriittinen ei kuitenkaan kannata olla. On hyvä muistaa, että oma ääni kuulostaa lähes poikkeuksetta hölmöltä.\nVaihtoehtojen punnitsemisessa on hyvä turvautua alan ammattilaisten apuun, mutta kommentteja voi pyytää myös työkavereilta. Parilla testiluvulla asia on selvitetty nopeasti. Lukuapuja ja tarkkaa tuotanto-ohjausta saa esimerkiksi blogin kirjoittajalta tai äänituotantostudioilta.


Peda.net > Opetussuunnitelmat > Keski-Suomen kuntien opetussuunnitelmat > Luhangan kunnan opetussuunnitelma\nOpetussuunnitelman laatiminen Luhangan kunnassa\nLuhangan kunnassa kaikki opettajat ovat osallistuneet kuntakohtaisen perusopetuksen vuosiluokkien 1-6 opetussuunnitelman tekemiseen. Lisäksi esiopetuksen opettaja on työstänyt esiopetuksen opetussuunnitelmaa. Yhteistyötä on tehty myös Joutsan opettajien kanssa.\nUusi opetussuunnitelma viedään sivistyslautakuntaan hyväksyttäväksi 24.5.2016 ja se astuu voimaan 1.8.2016. Sivistyslautakunnan hyväksymä opetussuunnitelmaversio on aina julkinen ja siihen tulee linkki koulun pedanet-sivuille.\nKoska käytön myötä tekstistä saattaa löytyä virheitä tai muita korjaustarpeita, uudesta opetussuunnitelmasta jätetään myös työversio mahdollisia korjaustarpeita varten. Työversio näkyy vain pedanetiin kirjautuneille käyttäjille.\nKirjautumisen voi tehdä sivulla https://peda.net/:register .\nLuhangan perusopetuksen opetussuunnitelma noudattaa rakenteeltaan valtakunnallisen perusopetuksen opetussuunnitelman perusteita. Perusteteksti avautuu pohjaksi luvuittain. Kussakin luvussa perustetekstin jälkeen on luettavissa omassa laatikossaan Luhangan kunnan opetussuunnitelmaratkaisut, mikäli valtakunnallisia perusteita on ollut tarvetta tarkentaa toimintatapojen tai painotusten osalta.\nOpetussuunnitelman etusivun vasemmasta alalaidasta löytyy sivukartta, mitä klikkaamalla avautuu koko opetussuunnitelman sisällysluettelo. Sisällysluettelon avulla on helppo hahmottaa asiakirjan rakenne ja löytää etsimänsä sisällöt. Sivukartasta pääsee kutakin otsikkoa klikkaamalla suoraan opetussuunnitelman kyseiselle sivulle.


Historia | LH Lift\nLH Lift vuodesta 1975\nLH Lift on tehnyt perustamisestaan asti töitä traktoreiden kanssa. Yrityksen alkuperäinen nimi on Laukaan Hitsaustyö. Yrityksen ensimmäisenä työnä navettaan rakennetussa pajassa valmistui Valmet 502 -traktorin vetokoukku.\nNyt, lähes 40 vuotta myöhemmin navetan viereen on kasvanut tehdas, nimi on vaihtunut ja tuotteita kuljetetaan ympäri maailmaa.\nKehitys kohti nykytoimintaa alkoi 1990-luvun alussa\nKehityskaari Laukaan Hitsaustyöstä nykyiseksi LH Lift Oy:ksi alkoi 1990 alkupuolella. Silloin toimintaa päätettiin kasvattaa rakentamalla alihankintaketju, jonka kautta tiettyjä osia saatiin helpommin ja oikeaan aikaan.\nKasvu kannatti, sillä vuonna 1993 Valmet-traktoreiden kolmipistelaitteiden valmistus siirtyi LH Liftin Suomen yksikköön. Tästä yritys sai myös kauppa -ja teollisuusministeriön myöntämän kuukauden Avainteko-palkinnon. Paria vuotta myöhemmin yritys palkittiin tasavallan presidentin myöntämällä Innosuomi-palkinnolla traktoreiden kolmipistelaitteiden kehittämisestä.\nKansainvälisen kasvun aika 1995–2005\nPalkintojen myötä yrityksen toiminta oli kasvanut kotimaassa vauhdilla 90-luvun puoliväliin tultaessa. Oli aika laajentaa toimintaa kansainväliseksi. 90-luvun jälkipuoliskolla yritys laajensi toimintaansa Aasiaan. Potentiaalisia alihankkijoita etsittiin sekä Intiasta että Kiinasta, jotta pystyttiin takaamaan yrityksen tuotteiden kilpailukyky tulevaisuudessa.\nKotimaassa investoitiin rajusti tuotantolaitteisiin ja kehitettiin tuotantoprosessia kokonaisuudessaan. Toiminnalle määritettiin laatustandardit (ISO 9001 -sertifioitu laatujärjestelmä ja ISO14001 -sertifioitu ympäristöjärjestelmä) varmistamaan tuotteiden tasalaatuisuus, kestävyys ja siten asiakastyytyväisyys. Henkilöstöstä alettiin pitää huolta OHSAS 18001 -sertifioidun turvallisuus- ja terveysjärjestelmän mukaisesti. Pohja nykyiselle toimintamallille oli luotu. Vuonna 2004 yritys vaihtoi nimensä LH Lift Oy:ksi.\nKääntyvä etunostolaite avasi maailman vuonna 2007\n2007 oli monella tapa merkittävä vuosi yrityksen historiassa. Yritys palkittiin arvostetulla Agritechnica-messujen hopeamitalilla vuonna 2007 kääntyvän LHLink-etunostolaitteen kehittämisestä.\nSamana vuonna LH Lift perusti Kiinaan tytäryhtiö LH Lift Ningbo Oy:n hoitamaan osavalmistusta LH Liftin alaisuudessa. Alusta asti idea oli, että Kiinalainen tytäryhtiö tekee työt samaan tapaan ja samanlaisella tarkkuudella kuin Suomen tehdaskin.\nPalkinto toi yritykselle julkisuutta, ja Kiinaan avattu tehdas auttoi varmistamaan laadukkaiden, kohtuuhintaisten osien saatavuuden. Tämän jälkeen yritys onkin saanut monia merkittäviä kumppanuuksia mm. Euroopasta, Kiinasta ja Intiasta.


Tältä sivulta löydät usein kysyttyjä kysymyksiä ja vastauksia niihin. Mikäli et löydä etsimääsi, ota yhteyttä tästä.\nMikä Projektiosaaminen.fi on?\nProjektiosaaminen.fi on valtakunnallinen projektiosaamisen ja projektiaihealueen ympärille rakentuva ykköskohtaamissivusto verkossa ja aina online! Projektiosaaminen.fi -sivusto on sekä projektialan käyttäjien että palveluntarjoajien yhteinen kohtaamispaikka, josta löytyvät ajantasaiset alan jutut, palvelut ja koulutukset.\nProjektiosaaminen.fi -sivusto on projektialan ammattilaisten ja palveluntarjoajien yhteinen kohtaamispaikka. Sivusto kokoaa yhteen suomalaiset yritykset ja organisaatiot, jotka tarjoavat palveluja, työkaluja, koulutuksia, valmennuksia ja sertifiointeja projektikentälle. Palveluntarjoajien avulla sivusto tarjoaa sen käyttäjälle parhaan ja ajankohtaisimman tiedon ja osaamisen projektityöskentelyyn ja projektien hallintaan liittyen.\nKuinka liityn mukaan palveluntarjoajaksi?\nVoit liittyä mukaan palveluntarjoajaksi ja tavoitat kohderyhmäsi projektikentällä helposti ja nopeasti. Liitä yrityksesi mukaan palveluun ja luo yritysprofiilisi alla olevan linkin kautta. Tervetuloa kehittämään projektiosaamista ja saavuttamaan lisää näkyvyyttä palveluillesi!\nLuo profiili ja täytä tietosi tästä!\nMitä palveluntarjoajaksi liittyminen maksaa?\nPalveluntarjoajaksi liittyminen ei maksa mitään ja rekisteröityminen vie vain n. 5-15 minuuttia ajastasi. Täytä tietosi, luo yrityksesi profiili ja tule mukaan palveluntarjoajien joukkoon jo tänään!\nKuinka voin julkaista oman blogin, koulutuksen tai palvelun?\nVoit julkaista blogeja, artikkeleita, koulutuksia ja palveluita rekisteröitymällä mukaan palveluntarjoajaksi Projektiosaaminen.fi -sivustolle ja luomalla yritysprofiilisi. Tervetuloa kehittämään projektiosaamista ja saavuttamaan lisää näkyvyyttä palveluillesi!\nMiten löydän sivustolta blogeja, koulutuksia tai palveluita ja palveluntarjoajia?\nBlogit, koulutukset, palvelut ja palveluntarjoajat löytyvät sivustolta sivukohtaisesti sivuston ylävalikon kautta. Klikkaa haluaamasi kohtaa ja siirryt blogi/koulutus/palvelu/palveluntarjoaja -sivulle. Kyseinen sivu ohjaa sinua eteenpäin.\nIlmoittaudu haluamaasi koulutukseen koulutuskortin kautta Ilmoittaudu koulutukseen -painikkeen avulla. Yhteystietosi siirtyvät koulutuksen järjestäjälle, joka ottaa sinuun yhteyttä ja vahvistaa ilmoittautumisesi.\nKuinka saan lisätietoa koulutuksista tai palveluista?\nKuka voi julkaista videoita Projektiosaaminen.fi -sivustolla?


Autuuden savotta: Perkele ja Morsian\nKristittyjä on vainottu aina. Vainot alkoivat jo Edenissä. Käärmeen ihka ensimmäinen sana ihmiskunnan äidille oli jo vainoa. Vaikka Perkeleen sanat sihisivätkin suloisesti, tekivät ne tuhoisan tehtävänsä.\nEntisenä luottomiehenä on Saatanan silmissä sietämätöntä, että Jumala puhaltelee Henkeään miten tykkää. Ja Hän kun tykkää puhallella Sitä saviastioihinsa. Jumalan tahtoon kahlehdittu Perkele ei voi muuta kuin piipittää Krisuksen varpaiden välistä, lopullista kuolintallausta odotellessaan.\nKadehtiessaan hyvää osaamme jumalallisena papistona Valheen Isä vainoaa, lannistaa ja ahdistaa meitä. Joskus Kauhujen kuningas kolistelee nurkissamme. Nurkkaan hänet on ajettukin kuin viemärirotta konsanaan. Kristuksen kirkkauden täyttäessä koko maailmankaikkeuden tuolta vikisijältä alkavat loppua piilopaikat kesken.\nKoska Perkeleen tappio Jumalalle julistettiin jo Eedenissä, käy hän Jumalan sijasta Jumalan kuvan kimppuun. Morsian, Kristuksen seurakunta ja ruumis, on täynnä noita Jumalan repaleisia kuvia, joita Pyhä Henki eheyttää jatkuvasti. Työ on hidasta mutta sitäkin huolellisempaa.\nHuolellisesti suunniteltua on myös Perkeleen työ. Niinkuin Pyhä Henki johtaa ja koordinoi evankeliumin levittämistä, niin Perkelekin johtaa vastalähetystyötä. Hänellä on hyvin tiedossa jo koettu tappio Kristukselle sekä hänelle että hänen kapinakoplalleen valmistettu sammumaton tulimeri. Sammumaton on myös Riaplon raivo. Ainut tapa kostaa Jumalalle on viedä mahdollisimman monta sielua helvettiin.\nSaatanan tarkka strategia sielujen hukuttamiseksi huipentuu antikristuksen julkituloon. Tällöin alkavat myös ennen kokemattomat vainot Lapsia kohtaan. Useimmat kristityt lienevät murehtineen tätä jo ennakolta: ”Miten kestän?”, ”Miten uskoni kestää?”, ”Mitä jos joudun valitsemaan vaikka lapseni hengen ja uskoni tunnustamisen välillä?”.\nEnsinnäkin, uskomme ei ole meidän voimamme varassa, vaan Kaikkivoiman. Toiseksi rohkenen väittää, että eräs syy viimeaikaisten tervehenkisten seurakuntien syntymiseen ja rakentumiseen on se, että paras turvaverkko vainojen alla on yhteisö. Vaikute ei ole vain psykologinen, vaan ennen kaikkea hengellinen.\nKun elämme samasta Sanasta ja samasta pöydästä, samasta uskosta ja keskinäisestä rakkaudesta, niin moni Saatanan nuoli on jo sammunut ja katkennut lentäessään ilmassa. Vaikka ne lentäisivätkin perille saakka, on meille annettu Puolustaja, Aabrahamin kilpi, jolta ei konstit lopu.\nTärkeintä on olla päästämättä Sutta lammaslauman keskelle. Jos näin käy, lampaat hajoavat kaikkiin ilmansuuntiin – ja yksin. Mutta jos Susi vainoaa Laumaa ulkopuolelta, pysyy Lauma yhtenä, vaikka se joutuisikin välillä juoksemaan henkensä edestä ja Susi kannoillaan. Tällöin tosin Susi itse juoksee omaan turmioonsa. Sekä Sutta että Laumaa on näet Paimen vastassa, toisessa kädessään sauva, mutta toisessa miekka.\nLähettänyt Tomas Garaisi klo 22.23


KEITTIÖÖN TUMMAA PUUTA JA TERRAZZOA / RAW DESIGN BLOG\nKeittiö on yksi isoimmista päätöksistä remontissa. Se on suuri investointi ja vaikuttaa myös suuresti kodin ilmeeseen. Päätin itse siirtää keittiön kokonaan eri puolelle asuntoa entiseltä paikaltaan, joten pääsin suunnittelemaan ihan uuden ja omanlaiseni keittiön. Ostaessani asunnon siinä oli vain pieni keittokomero todella epäkäytännöllisessä paikassa. Hain taloyhtiön hallitukselta lupaa siirtää keittiön olohuoneen yhteydessä olevaan alkoviin ja sain luvan toimenpiteelle. Näin saan entisen keittokomeron muutettua vaatehuoneeksi ja pyhitettyä kokonaan erillisen makkarin huoneistoon. Olohuoneen ja avokeittiön yhdistelmä on mielestäni kiva ja toimiva. Uusi keittiö tulee olemaan kompakti, juuri sopivan kokoinen pieneen 40m2 kaksioon. Kaappitilaa aion tarvittaessa lisätä erillisellä astiakaapilla, jonka haaveilen löytäväni käytettynä.\nTiesin jo etukäteen että haluan tumman keittiön, ja alkuperäinen suunnitelmani oli kokonaan musta. Tähän asuntoon täysin musta ei sitten tuntunutkaan oikealta ratkaisulta, joten musta sävy vaihtui savutammeen. Lähdin Blaun kanssa suunnittelemaan tulevaan kotiini sitä oikeaa keittiötä. En edes harkinnut muita keittiötoimittajia, sillä olemme tehneet Blaun perustaneen Pirjon kanssa jo aimminkin yhteistyötä erilaisten projektien parissa ja tiesin että Blauhun voi luottaa. Keittiöstä piirrettiin monta erilaista versiota, kunnes se saatiin hiottua täydelliseksi. Halusin mahdollisimman minimalistisen keittiön, jossa yksi seinä olisi kokonaan korkeaa kaappia. Päädyimme laittamaan lieden suljettavien ovien sisään. Ovet saisi asennettua myös kaapiston sisään liukuvina, mutta budjettisyistä valitsimme minulle edullisemman ovimallin. Tarkoitus on pitää ovia suljettuina aina muulloin, kuin kokkaillessa.\nMateriaalit lyötiin lukkoon ensimmäisten päätösten joukossa, sillä ne loksahtivat helposti paikoilleen. Tummanruskea savutammi mattalakattuna on varmasti komea ja aikaa kestävä materiaali keittiön kaapeissa. Tapwellin hanat ovat laadukkaita ja olen käytännössä kokenut ne hyviksi, joten ehdottomasti haluan Tapwellin hanan myös uuteen kotiin. Messinki ja pyöreä muoto on jo kokeiltu, joten kiva saada vaihtelua kulmikkaalla ja mattamustalla Arman - hanalla. Olen ihastellut kyseistä hanaa jo monta vuotta! Altaaksi valitsin tasoon huomaamattomasti sulautuvan Lapetekin Subline 400U:n, joka on valmistettu Silgranit-komposiitista. Valkoinen allas vaatii huolellista puhtaanapitoa ja sitä olenkin harjoitellut jo nykyisessä kodissa valkoisen altaan kanssa.\nTasossa haluan kokeilla terrazzoa, joka on nyt kovin trendikäs materiaali. Uskon kuitenkin että vaalea luonnonkivi toimii kauniisti myös myöhemmin, eikä sitä varmasti liikaa tule vastaan suomalaisissa kodeissa, sillä moni haluaa valita tasoon mahdollisimman kestävän ja likaa hylkivän materiaalin. Itse arvostan nimenomaan aitoa ja kuvioinniltaan luonnollisesti vaihtelevaa kiveä. Tiedostan että tasomateriaali on huokoinen, ja se saattaa imeä itseensä väriä. En silti liikaa pelkäisi luonnollista kulumaa ja elämän jälkiä, odotan innolla miten taso toimii käytössä.\nKeittiön toimitus on lokakuun puolivälissä. Sitä ennen kaikki muu pitäisi saada valmiiksi asunnolla. Nyt mennään jo syyskuun viimeisissä päivissä, joten loppusuoralla ollaan!\nKeittiö, Oma koti, Remontti, Sisustus, Yhteistyö